Ўзбекистонликларни апрел ойида қандай об-ҳаво кутмоқда?\nЎзбекистонда апрел ойи об-ҳавонинг беқарорлиги билан ажралиб туради. Одатда момақалдироқ ва шиддатли шамол билан ёмғир тез-тез ёғади. Республика шимоли, жанубининг энг чеккаси ва чўл ҳудудларида ой учун ўртача 5 кундан 8 кунгача, тоғларга яқинроқ ҳудудларда 9-13 кунгача ёғингарчилик бўлади.\n“Ўзгидромет” хабарига кўра, Ўзбекистонда метеорологик кузатувлар тарихи давомида турли хил апрел ойлари кузатилган. Экстремал қуруқ, ёғингарчилик умуман бўлмаган ёки уларнинг ойлик миқдори меъёрдан 10 фоиздан кўп бўлмаган.\nТошкентда 1975 йил апрел ойи энг қуруқ бўлган йилга айланган. Ёғингарчилик атиги икки марта бўлган ва уларнинг миқдори 2 мм.ни ташкил этган, бу апрел ойи меъёрининг 3 фоизини ташкил этади. 1990 йил апрел ойи энг нам бўлган йил сифатида қайд этилган, бунда бир ойда ёғингарчилик ойлик меъёрдан 300 фоиз атрофида бўлган, ёғингарчилик кузатилган кунлар сони 19 кунни ташкил этган.\nМетеорологик кузатувларнинг бутун тарихида кеча-кундуз учун ёғингарчилик бўйича рекорд 2009 йилнинг 8 апрел куни қайд қилинган. Ушбу кунда Тошкентда 65 мм ёмғир ёғган, бунда апрел ойининг ойлик меъёри 62 мм.ни ташкил этган.\nОдатда апрель ойининг ҳарорат фони ҳам беқарор бўлади. Ҳавонинг жадал исиши, қисқа муддатга ҳароратнинг совуқ даражагача пасайиши, деярли совуқ билан алмашиши мумкин. Ўзбекистон аҳолиси ўтган йилги апрел ойининг биринчи ўн кунлиги охирида қор ёғганини, бундай қор ҳатто қишда ҳам ёғмаганини эсласа керак.\nСиноптиклар прогнозларига кўра, бу йилнинг апрел ойи илиқ бўлади, ҳудудларнинг кўп қисмида одатдагидан 1-2 даражага илиқроқ бўлади.\n4 апрел, якшанба куни ва душанбага ўтар кечаси Ўзбекистон ҳудуди бўйича ёмғир ёғиб ўтди, тоғолди ва тоғли ҳудудларда кучли бўлди, баланд тоғларда ёмғир қорга айланди.\nҲаво ҳарорати кечалари 6-11 даража илиқ, кундуз кунлари 19-24 даража иссиқ атрофида бўлади. Республиканинг шимолий, жанубий ва чўл ҳудудларида ойнинг биринчи ўн кунлигида ҳаво ҳарорати кундуз кунлари 26-29 даража иссиққача кўтарилади.\nОйнинг иккинчи ўн кунлигида ҳарорат кечалари 10-15 даража илиқ атрофида, кундуз кунлари эса ҳарорат 20-25 даража иссиқдан 25-30 даража иссиққача ўзгариб туради.\n“Умуман олганда, жорий йилнинг апрел ойида ёғингарчилик меъёрдан кам бўлиши кутилмоқда, аммо баъзи кунларда шиддатли ёмғир ёғиши мумкин. Кучли, тошқин ёмғирлар республиканинг тоғолди ва тоғли ҳудудларида селларни вужудга келтириши мумкин, баланд тоғларда қор кўчиши хавфи сақланиб туради”, дейилади “Ўзгидромет” маълумотида.\nДам олиш кунлари иссиқ об-ҳаво бўлади


- А - Б\nБанк суғуртаси - тижорат банклари томонидан амалга ошириладиган (депозитларни суғурталашдан бошқа) суғуртанинг нисбатан янги тури. Ғарбий Европа давлатларида ва АҚШда банк суғуртаси - бу тижорат банкларнинг суғурта соҳасига (Асосан шахсий суғурта соҳасига) кириб келишидир; фаолият юритаётган суғурта компанияларини сотиб олиш ва/ёки кенг ёйилган банк филиаллари ва бўлинмалари тармоғи орқали суғурта полисларни сотиш тизимларини ташкил этишда (агар бу қонунчилик билан рухсат этилган бўлса) намоён бўлади.\nБарча қалтисликлардан суғурталаш - мулк суғуртасининг бир тури; кўп қалтисликларни қоплаб, лекин ҳаммасини қопламайди. Бундай турдаги суғурта шартномаларида суғурта химояси кўзда тутилмаган истеснолар қайд этилади.\nБахтсиз ходисалардан суғурталаш - шахсий суғуртанинг тури; бахтсиз ходиса натижасида тана қисмларини зарарланишида полис эгасига маълум суммани олиш хуқуқини беради.\nБаҳо (нарх - наво) - суғурталовчи тегишли қалтисликни суғурталашга қабул этиш учун тайёр бўлган мукофот (бадал) ставкаси.\nБаҳолаш фаолияти - баҳолаш объектларининг турли нархини белгилаш билан воғлиқ баҳоловчилар фаолияти.\nБаҳоловчи - Ўзбекистон Республикасининг амалдаги қонунчилигига мувофиқ баҳолаш фаолияти билан шуғулланувчи юридик ёки жисмоний шахс (хусусий тадбиркор). Суғуртада зарарнинг миқдорини аниқловчи шахс. Суғурта компанияси ходимларидан тайинланувчи даъволар бўйича мутахассисдан фарқли равишда баҳоловчи мустақил эксперт ҳисобланади.\nБолалар суғуртаси - боланинг ёки вояга етмаганнинг (18 ёшга етмаган) ҳаёти суғурта объекти бўлиб ҳисобланувчи суғурта тури.\nБенефициар (Наф олувчи) - суғурта қилдирувчи томонидан суғурта полисида суғурта қопламасини ёки суғурта суммасини олувчи деб кўрсатилган учинчи шахс.\nБлокли суғурталаш - хорижий амалиётдаги ҳар қандай суғурта; ҳар хил турдаги транспортдан ва сезиларли миқдордаги майда қисмларга бўлиб тушуриб олинувчи бир нечта турдаги товарларга оид қалтисликларни қоплашни назарда тутади.\nБирлашиб суғурталаш - умумий ёки тегишли улушдаги суғурта суммасида бўлган алоҳида полисларни топшириш билан бир хил қалтисликларни суғурталашда маълум улушда икки ёки ундан кўп суғурталовчилар иштирок этадиган суғурта тури.\nБонус - суғурталашда: ҳаётни суғурталаш бўйича суғурта заҳираларини инвестиция қилишдан фойда олган суғурталовчи томонидан суғурта полиси эгасига оддий тўловлардан ташқари тўланадиган сумма, яъни компания фойдасида иштироки билан полислар эгаларига тарқатиладиган ёки улар учун мўлжалланган пул маблағлари.\nБош полис - келишилган шартларда суғурталанувчи барча маълум турдаги қалтисликларини суғурталовчида суғурталаш мажбуриятини олиш бўйича суғурта шартномаси.\nБордеро - суғурталашга қабул қилинган ва қайта суғурталаниши лозим бўлган қалтисликларнинг ҳужжатли расмийлаштирилган рўйхати. Унда қалтисликларнинг батафсил тавсифи келтирилади.\nБрокер (Суғурта брокери) - суғурта қилдирувчи ёки суғурталовчи топшириғига кўра ўз намидан суғурта бўйича воситачилик фаолиятини амалга оширувчи, белгиланган тартибда тадбиркор сифатида рўйхатдан ўтган юридик ёки жисмоний шахс. Ўз мавқеига кўра С.Б. суғурта қилдирувчининг вакили ҳисобланади ҳамда унга молиявий барқарор ва маъсулиятининг хажми ва тўловлар ставкаларининг миқдори бўйича оптимал суғурта шартларини таъминловчи компанияни топиб бериши лозим. Суғурта ходисаси юз берганда С.Б. суғурта қилдирувчига қоплама олишга ёрдам бериши лозим. Шу билан биргаликда у суғурталовчидан комиссия хақини олади ва унга суғурта бадаллари тўланишига маъсулдир.\nБрутто - ставка - cуғурта резервларини тўплаш, иш олиб бориш харажатларини, агентлик мукофоти, суғурталовчининг ходисани олдини олиш тадбирлари фондига ва фойдасига ажратмалар.\nГурухларни суғурталаш - маъмурий масалаларни хал этишга қулай бўлиши учун ўхшаш манфаатли бир нечта шахсни суғурталашда амалга ошириладиган суғурта тури. Одатда иш берувчилар ўз ишловчиларини суғурталашда қўлланилади. Гурух полиси иш берувчига ёки суғурталанганлар гуруҳининг бошқа вакилига берилади, гуруҳ аъзолари эса улар суғурталанганликлари тўғрисида сертификатлар оладилар.\nДавлат нафақаси - фуқарога давлат ижтимоий жамғармалардан доимий пул тўловлари.\nДавлат суғуртаси - давлат ташкилоти суғурталовчи бўлиб иштирок этадиган суғурта.\nДаъво - суғуртада шахсга, мулкка зарар етказилиши ёки бошқа зарарларни қоплаб бериш талаби бўлиб, суғурта ходисаси юз бериши муносабати билан суғурталовчига суғурталанувчи томонидан амалга оширилади.\nДенгиз суғуртаси - кема ва юк дуч келадиган хавфлар ва тасодифлар билан боғлиқ қалтисликлардан денгиз шартномалари иштирокчиларининг мулкий манфаатларига суғурта химоясини таъминлайдиган барча суғурта турларининг йиғиндиси.\nДивиденд - акциядорлар ўртасида улар эгалик қилаётган акциялар баҳоси ва сонига мутаносиб равишда тақсимланадиган соф фойданинг бир қисми.\nДисконт - маълум вақт мобайнида суғурта ходисалари юзага келишига йўл қўймайдиган суғурталовчилар дисконтдан фойдаланишлари мумкин.\nЕтказилган зарар - суғурталовчига қонунчиликда ёки суғурта шартмасида белгиланган тартибда хабар қилинган, суғурта ходисаси юз бериши натижасида суғурталанувчи (суғурталанган)нинг мулкий манфаатларига етказилган зарарнинг пул кўриниши.\nЖамоа суғуртаси – гуруҳларни суғурталашга қаранг.\nЖарималар – ўз мажбуриятларини бажармаслик ёки сидқи дилдан бажармаслик билан боғлиқ зарарни қоплаш ҳақида шартнома шартлари бўйича ўз мажбуриятларини яхши бажармаган томонга даъво қилиши мумкин бўлган тижорат шартномаси шартлари.\nЗарар - суғурта амалиётида бир нечта маънога эга атамалар:\n1) суғурта ходисаси оқибатида суғурталанган мулкка етказилган ва суғурталовчи қоплаб бериши лозим бўлган зарар;\n2) суғурта ходисаси юз берганлиги факти: зарар етказилганлиги, яъни суғурта ходисаси содир бўлганлиги;\n3) тегишли суғурта жамияти суғурта ходисаси бўйича амалга ошириладиган иш; бундай ходиса бўйича хужжатлар тўплами;\n4) суғурта қалтислигини амалга ошиши натижасида суғурталанувчи йўқотишларининг пул кўриниши; суғурта шартномасида кўзда тутилган йўл транспорт ходисаси, ёнғин, таббий ходисалар ва бошқа сабаблар натижасида ьулкнинг зарарланиши ёки нобуд бўлишидан келиб чиққан мулк суғурталанувчининг мулкий йўқотишлари.\nЗарар кўриш коэффициенти - тўланган ёки тўланиши зарур бўлган суғурта қопламаси миқдорининг ишлаб топилган суғурта мукофотига нисбати.\nИппотека - маблағларни кўчмас мулкка қўйиш (қурилиш, тиклаш ишлари ва ҳ.к.).\nИхтиёрий суғурта - қонун бўйича мулк ёки учинчи шахслар олдидаги маъсулиятини суғурталашга мажбур бўладиган мажбурий суғуртадан фарқли ўлароқ ихтиёрий шартнома асосида амалга ошириладиган суғурта шакли.\nИшлаб чиқариш тўхтаб қолишидан суғурталаш - суғурталанган қалтислик сабабли ишлаб чиқаришнинг тўхтаб қолиши ёки унинг фаолиятини қисқариши натижасида молиявий зарарни қопловчи мулк суғуртаси тури.\nИшлаб чиқарувчининг маъсулиятини суғурталаш - маъсулиятни суғурталаш тури; суғурталанувчи ишлаб чиқарган ёки сотган маҳсулотда нуқсон бўлиши натижасида мижозларга мулкий зарар етказилиши оқибатида вафот этган, майиб бўлган ёки жабрланганларга юридик равишда суғурталанувчи тўлаб бериши шарт бўлган ҳар қандай тўловни қоплаб беради.\nИш берувчининг маъсулиятини суғурталаш - маъсулиятни суғурталаш тури; азалдан бошқа турдаги маъсулиятни суғурталаш турларидан ажратилади. Иш берувчининг маъсулиятини суғурталаш полиси меҳнат шартномасидан келиб чиқувчи жабрланувчи ўз мажбуриятларини бажариши жараёнида юз берадиган ва ишлаб чиқариш фаолияти билан билвосита боғлиқ касаллик ва тан жароҳати учун қонунчиликдан келиб чиқувчи маъсулиятини қоплаб беради.\nКасбий маъсулиятни суғурталаш - суғурталанувчининг "ҳаракатлари, хатолари ва нуқсонлари"дан келиб чиққан учинчи шахсларнинг молиявий йўқотишлари билан боғлиқ маъсулият суғуртаси тури.\nКаско - транспорт воситаларини (кемалар, самолетлар, автомобиллар) суғурталашда қўлланиладиган суғурта тури. "Каско суғуртаси" атамаси транспорт воситасининг ўзигагина етказилган зарарлар ёки нобуд бўлиши қоплаб беришни назарда тутиб, йўловчилар, ташилаётган мулк, учинчи шахслар олдидаги маъсулият ва бошқаларни ўз ичига олмайди.\nКемаларни суғурталаш - мулк суғуртаси тури; унга қуйидагилар киради: қурилиш-монтаж суғуртаси, машиналарни бузилишдан суғурталаш, ишга туширилгандан сўнгги кафолатлар мажбуриятини суғурталаш, электрон ускуналарни суғурталаш ва қурилиш-монтаж ишларини олиб борганда учинчи шахслар олдидаги маъсулиятни суғурталаш.\nКомбинациялашган суғурта - бир неча суғурта турлари бўйича комплекс суғурта қопламасини тақдим этадиган бир суғурта шартномаси.\nКумуляция - қалтисликларни маълум бўшлиқ доирасида ушлаб туриш.\nКэптив компаниялари - йирик саноат ёки тижорат компаниялари томонидан уларга тегишли барча қалтисликларни ёки уларнинг бир қисмини суғурталаш мақсадларида таъсис этилувчи суғурта компаниялари.\nЛойиҳалаштириш, мухандислик ва бошқа ишларни олиб боришда маъсулиятни суғурталаш - суғурталовчи бўлиб шоссе йўлларни, конализацияларни, сув ва иситиш тизимларини лойиҳалаштирувчилар ва қурувчилар, қурувчи кўприкларни лойиҳалаштирувучилар, йўловчилар учун лифт ва эскалаторларга маъсул фирмалар ёки шахслар, саноат объектлари ва яшаш уйларини лойиҳалаштирувчилар ва қурувчилар суғурталанувчи бўлиб иштирок этадиган маъсулиятни суғурталаш тури.\nЛицензия - суғурта фаолиятини амалга ошириш лицензияси - унинг эгасига лицензияга илова қилинган рўйхатда кўрсатилган суғурта турлари бўйича суғурта фаолиятини амалга ошириш хуқуқини тасдиқловчи Молия Вазирлиги қошидаги Давлат суғурта назорати инспекцияси томонидан бериладиган белгиланган тартибдаги ҳужжат.\nЛойд - Жаҳон молия маркази сифатида Лондон Сити худудида жойлашган халқаро суғурта бозори.\nМаъсулият – суғурталовчининг суғурта суммасини ёки суғурта қопламасини тўлаб бериш мажбурияти. Қонунчилик ва суғурта шартномаси томонидан белгиланади. Маълум ҳажмдаги суғурта маъсулияти билан, яъни юз берганида тўлов амалга оширилувчи маълум суғурта қалтисликлари (суғурта ходисалари) рўйхати билан тавсифланади. Суғурта маъсулиятининг пул кўриниши – суғурта суммасидир.\nМаъсулиятнинг йиғма лимити (чегараси) – ҳар бир суғурта ходисаси бўйича лимитлардан ташқари белгиланадиган маъсулиятнинг умумий лимити; суғурталовчи амалга оширган суғурта шартномаси амал қилиши даврида барча суғурта ходисалари бўйича суғурта тўловлари суммасининг чегараси.\nМаъсулият чегараси тизими – суғурта таъминотининг ташкилий шакли. Зарарларни олдиндан келишилган чегара ва олинган даромад ўртасидаги фарқ сифатида тўлаб беришни назарда тутади.\nМаъсулият суғуртаси – суғурта соҳаси; суғурталанувчи учинчи шахсларга етказилган зарари учун тўлаб бериши шарт бўлган суммани қоплаб бериш мажбуриятини ўз зиммасига олади.\nМукофот ставкаси – суғурта мукофотининг суғурта суммасига нисбати\nМулк суғуртаси – ҳаракатдаги ва кўчмас мулкка эгалик қилиш, уни идора этиш ва ундан фойдаланиш билан боғлиқ мулкий манфаатлар суғурта объекти ҳисобланадиган суғурта турлари мажмуаси. Мулкнинг йўқотилиши билан боғлиқ суғурта.\nНаф олувчи - суғурта ходисаси юз берганда суғурта қопламаси тўланадиган, суғурталанувчи томонидан тайинлаган юридик ёки жисмоний шахсдир. Суғурта полисида кўрсатилган суғурталанувчи, қонуний меросхўр ёки бошқа шахс наф олувчи бўлиши мумкин.\nНогирон (шахс) - касаллик ёки жароҳат етказилиши сабабли умумий ёки касбий ишга лаёқатлиликнинг қатъий ёмонлашувга (пасайишга ёки йўқотишга) эга шахс.\nНогиронлик - касаллик ёки жароҳатланиш натижасида меҳнатга лаёқатнинг қатъий бузилиши.\nНетто - ставка - суғурта заҳиралари ва тўловларини шакллантириш учун фойдаланиладиган суғурта тарифининг асосий қисми.\nОлиб қочиш - транспорт воситасини ўғирлаш, транспорт воситасини олиб қўйиш.\nПарк чегирмаси - бир нечта автомобилни суғурталашда тақдим этиладиган чегирма.\nПолис - суғурта шартномасининг тузилганлигини тасдиқлайдиган ва ўз ичига оладиган суғурталанувчига (суғурталанган) бериладиган ҳужжат. Полис суғурта шартномасини мавжудлигини юридк жиҳатдан тасдиғи бўлиб, зарур ҳолатларда зарарларни ундириб олиш учун суғурталовчига қарши даъво билан судга мурожаат этишга асос бўлади.\nПолис шартлари - суғурталовчи тегишли полис бўйича қалтисликни суғурталашга қабул қилиб оладиган шартлар.\nПолис эгаси - хорижий фуқаролик ҳуқуқида - суғурталовчи ёки суғурталанган шахс.\nРегресс - суғурта қопламасини тўлаш билан боғлиқ зарарни қоплаш мақсадида суғурта ходисаси юз беришида айбдор бўлган томонга суғурталовчининг даъво қилиш ҳуқуқи.\nРента - шартномада кўрсатилган миқдорда суғурта таъминоти (доимий даромад) сифатида шартнома белгиланган муддатларда вақт-вақти билан суғурталовчи тўлаб турадиган сумма ёки суммалар. Тўловлар суғурта шартномасида ёки суғурта қоидаларида кўзда тутилган суғурта ходисаси юз бериши билан амалга оширилади - масалан, шартномада келишилган ёшга тўлиш.\nРепатриатция - тўсатдан касалланиш. Бахтсиз ходиса юз берганда суғурталанган шахсни доимий яшаш мамлакатига қайтариш ёки вафот этган тақдирда мурдани доимий яшаган мамлакатига етказиш.\nРетроцессионер - қалтисликни қайта суғурталашга қабул этиб, унинг бир қисмини бошқа суғурталовчи ёки қайта суғурталовчига берган компания.\nРетроцессия - қайта суғурталашга қабул қилинган қалтисликларни кейинги қайта суғурталашга топшириш.\nРиторно - кечиримли сабабларсиз суғурта шартномаси бекор қилинганда суғурталанувчи олдин тўлаган мукофотнинг бир қисмини суғурталовчи ушлаб қолиши.\nСервис компания - тиббий ёки бошқа ёрдамни суғурта шартномасида назарда тутилган ҳажмда суғурталанган шахсга тақдим этишни ташкил этувчи ва суғурталовчи билан ҳамкорлик тўғрисида шартномага эга компания. Одатда, сервис хизмати хорижда юз берган суғурта ходисаларини тартибга солади.\nСиёсий қалтислик - қуйидаги мамлакатга инвестиция қилиш қалтислигини суғурталаш:\n1) Сиёсий вазият барқарор бўлмаганлиги билан ажралиб турувчи;\n2) давлат акциядорлар, облигация эгалари ёки қўшма корхона бўйича ҳамкор олдидаги мажбуриятларининг бажарилиши учун шароит ярата олишга қудрати бўлмаса.\nСотиб олиш суммаси - ҳаётни суғурталаш шартномаси бўйича тўланадиган суғурталанувчи бадалларининг маълум қисми. Суғурта шартномасини муддатидан олдин тўхтатилганда тўланади (масалан, суғурталанувчи суғурта бадалларини тўлашни тўхтатганда).Сотиб олиш суммасининг миқдори суғурталовчи томонидан шартнома тузилган муддатлардан ва ўтган суғурта давридан келиб чиққан ҳолда аниқланади.\nСоғлиқни бошқача ёмонлашуви - қуйидагини англатади:\nа) куйиш, портлаш, чақмоқ уриши ёки электр токларининг таъсирида тан жароҳатлари;\nб) кимёвий моддалар (саноат ёки маиший) ва/ёки нафас олганда ёки тегиш натижасида зарарли ва/ёки куйдирувчи моддалардан, буғдан ёки газдан куйиш;\nв) музлаб қолиш, чўкиш, ғаразли шахсларнинг ёки ҳайвонларнинг ҳужуми, қуёш уриши, нафас йўлига бегона нарсаларнинг бехосдан тушиши, кутилмаган равишда ўсимликлардан ўткир заҳарланиш, шунингдек транспорт воситаларининг ҳаракатланишидан ёки машиналардан, механизмлардан ва ҳар қандай асбоб - ускуналардан фойдаланишда халокат юз бериши оқибатида жароҳатланиш.\nСиндикат - биргаликда андеррайтингни амалга оширувчи суғурталовчилар гуруҳи. Ушбу суғурталовчилардан ҳар бири фақат ўз қалтислиг доирасида маъсулиятга эга бўлади.\nСуғарта валютаси - тузилган суғурта шартномасининг суғурта суммаси ва суғурта мукофотининг валютаси.\nСуғурталовчининг рейтинги - турли нашрларда чор этилувчи суғурта компаниялари фаолияти тўғрисидаги якунлар.\nСуғурталовчининг маъсулияти чегараси - суғурта шартномасида назарда тутилган суғурталовчининг максимал мумкин бўлган маъсулияти.\nСуғурта шартномаси - суғурталанувчи ва суғурталовчи ўртасида агент ёки брокер воситачилиги ёки уларнинг воситачилигисиз тузилган ва у бўйича суғурталовчи зарарни қоплаб бериш ёки суғурта суммасини унга (ёки наф олувчига) тўлаб бериш, суғурталанувчи эса суғурта мукофотини тўла ҳажмда ва вақтда тўлаб бериш мажбуриятини олувчи шартнома. Суғурта шартномасини тузилганлигини тасдиқлаш учун суғурталовчи суғурталанувчига суғурта полиси беради.\nСуғурта заҳиралари - суғурта қопламаси тўлашни кафолатларини таъминлаш учун суғурта компаниялари тузадиган жамғарма.\nСуғурта объекти - шахсий суғуртада - фуқароларнинг ҳаёти, соғлиғи, меҳнатга лаёқати билан боғлиқ; мулкий суғуртада - мулкка эгалик қилиш, ундан фойдаланиш, уни идора этиш билан боғлиқ; маъсулиятни суғурталашда - жисмоний ёки юридик шахсларнинг мулки ёки шахсиятига суғурталанувчига етказилган қоплама билан боғлиқ ЎР қонунчилигига зид бўлмаган мулкий манфаатлар.\nСуғурталанмайдиган қалтислик - эҳтимоли тутилган воқеа; суғурта полисини сотиб олиш билан ўрнини тўлдириб бўлмайдиган зарарларни етказиши мумкин (харбий ҳаракатлар, фуқаролик тартибсизликлари, фавқулотда ходисалар).\nСуғурта деклорацияси - суғурта объекти ва қалтисликнинг таснифи тўғрисидаги суғурталанувчининг аризаси. Манзил, баҳоси, ҳолати, сақлаш ёки фойдаланиш тартиби, техникавий тайёргарлиги, ёнғин ёки бошқа авария сигнализацияси, шунингдек сифат таснифи (русуми, модели, тури, тузилмаси, таркиби ва бошқалар) ҳақидаги ахборотни ўз ичига олади.\nСуғурта гурҳи - суғурта шартномалари бўйича мажбуриятларни бажариш учун бир хилда маъсулиятни ўз зиммасига олиш шарти билан суғурта атамаларининг молиявий барқарорлигини таъминлаш мақсадида шартнома асосида ташкил этиладиган юридик шахс бўлмаган суғурталовчиларнинг ихтиёрий бирлашмаси.\nСуғурта маркетинги - ўз маҳсулотларини суғурталанувчиларга тақдим этиш бўйича суғурта компанияси фаолиятининг бош функцияларидан бири. Суғурта хизматларига талабни ва эҳтимолдаги мижозда мавжуд суғурта манфаатларини шакллантирадиган компаниянинг суғурта маркетинги хизмати орқали амалга оширилади.\nСуғурталанган (шахс) - мулки, ҳаёти, соғлиғи, меҳнатга лаёқати, маъсулияти суғурта химояси объекти бўлиб ҳисобланувчи ва суғурта полисида кўрсатилувчи шахс. Амалда суғурталанган бир вақтнинг ўзида суғурталанувчи бўлиши мумкин, агар у ўзи учун шартнома тузиб, пул (суғурта) бадалларини ўзи тузса, лекин бир шахс ҳар доим ҳам суғурталанган ва суғурталанувчи бўлавермайди.\nСуғурталанувчининг аризаси - суғурта шартномасини тузиш хохиши ҳақида ёзма ҳужжат ёки суғурта ходисаси юз берганлиги ҳақида ахборот.\nСуғуртанинг тўпланма турлари - қалтисликларни қоплашдан бошқа пул маблағларини тўплаш ва сақлаш элементларига эга суғурта дастурлари. Тўпланма дастурларга, мисол учун шахсий суғурта, нафақа суғуртаси ва бошқалар киради.\nСуғурталаш квотаси - маълум объектни суғурталашда (қайта суғурталашда) суғурталовчининг (қайта суғурталовчининг) қатнашиш усули.\nСуғурталовчилар томонидан суғурта резервларини жойлаштириш қоидалари - турли молиявий инструментларга инвестиция қилиш учун давлат органи белгилаб берган суғурталовчилар томонидан суғурта резервларининг эркин маблағларидан фойдаланиш тартиби.\nСуғурта қоидалари - ихтиёрий суғурта шартларини белгиловчи хуқуқ манбааси, меъёрий ҳужжат. Суғурта шартномаси бўйича томонларнинг хуқуқ ва мажбуриятлари белгилайди, суғурта объекти, суғурта ходисаси ва суғурталовчи маъсулиятидан озод бўладиган истеснолар рўйхати. Одатда, суғурта қоидалари суғурта полисида келтирилади ёки суғурта шартномасининг ажралмас қисмини ташкил этади. Суғурта компанияси раҳбарлари ва давлат суғурта назорати органлари томонидан тасдиқланади.\nСуғурта полиси кафолати остидаги ссуда - полиснинг баҳоси миқдорида полис эгасининг ҳаётини суғурталаш бўйича компания томонидан бериладиган ссуда.\nСуғурта - маълум воқеалар (суғурта ходисаси) юз берганда жисмоний ва юридик шахсларнинг мулкий манфаатларини химояси бўйича муносабатларни англатувчи атама. Химоя манфаатлари химоя қилинаётганлар томонидан тўланувчи суғурта бадалларидан (суғурта мукофотлари) шаклланувчи пул жамғармалари ҳисобига амалга оширилади.\nСуғурталанувчи - суғурталовчи билан суғурта шартномаси тузган юридик ёки лаёқатли жисмоний шахс. Суғурта шартномаси бўйича суғурта ходисаси юз берганида суғурталанувчига қоплаб бериш мажбуриятини ўзига олганлиги учун суғурталовчига суғурта бадалини тўлаш мажбурияти суғурталанувчининг зиммасида бўлади. Суғурталанувчи ўз фойдасига ёки бошқа шахс фойдасига суғурта шартномасини тузиши мумкин.\nСуғурта тўлови - ҳаёт ва соғлиқни суғурталаш шартномасида назарда тутилган суғурта ходисаси юз бериши натижасида келиб чиққан зарарларни қоплаш учун суғурталовчи суғурталанувчига тўланадиган сумма, шунингдек суғурта шартномаси шартларига мувофиқ амалга оширилган ҳар қандай тўлов.\nСуғурта химояси -\n1) кент маънода - табиий офатлар ва бошқа фавқулотда ходисалар (суғурта қалтисликлари) сабабли моддий ишлаб чиқариш ва ҳаёт даражасига етказилган йўқотишларни қоплаш билан боғлиқ тақсимлаш ва қайта тақсимлаш муносабатларининг йиғмасини акс эттирувчи иқтисодий тоифа;\n2) тор маънода - аниқ суғурта объектларига (товар-моддий бойликларга, мулкка, инсонлар ҳаёти ва соғлиғига) етказилган зарарларни қоплаш (суғурта тўловлари) бўйича қайта тақсимлаш муносабатларининг йиғиндиси, Суғурта химоясига бўлган эҳтиёж суғурта манфаатларида ойдинлашади.\nСуғурта мукофоти - суғурталанувчи суғурта шартномасида белгиланган тартибда суғурталовчига тўлаши шарт бўлган суғурта учун тўлов. У суғурта суммасининг миқдори, тарифи, суғурта муддати ва бошқа омилларга боғлиқ.\nСуғурта баҳоси - суғурта шартномасини тузиш пайтида суғурталанган мулкнинг ҳақиқий баҳоси. Суғурталовчи томонидан суғурталанувчи тақдим этган тўлов ҳужжатлари ёки махсус маълумотлар асосида аниқланади. Суғурта баҳоси миқдорини ҳисоблаш тартиби турли давлатларда турлича ва амалдаги қонунчиликка асосланади.\nСуғурта суммаси - унинг доирасида суғурталанувчи (учинчи шахслар) олдидаги маъсулиятни ўз зиммасига оладиган, суғурта шартномаси (полиси) кўрсатилган пул маблағи; суғурта қопламасининг максимал имкони бор суммаси. Суғурта суммаси мулкнинг ҳақиқий баҳосига тенг бўлиши лозим. Ҳар бир суғурта ходисаси бўйича алоҳида ёки умумий сумма сифатида белгиланади. Суғурта бадали ва суғурта қопламаси миқдори ундан келиб чиққан ҳолда белгиланади.\nСуғурта қопламаси - суғурталанувчига етказилган зарарни суғурталовчи тўла ёки қисман қоплаши. Шартномада кўрсатилган табиий офатлар ёки бошқа сабаблар натижасида юз берган суғурталанган мулкнинг нобуд бўлиши ёки зарарланиши оқибатида етказилган зарарлар тўлаб берилади. Суғурта қопламаси суғурта суммаси суғурта баҳосига бўлган нисбатда етказилган зарар учун тўлаб берилади.\nСуғурта воқеаси - юз бериши эҳтимоли бўлган ходисадан химоя сифатида суғурта шартномаси тузилган суғурта объектига зарар етказилиши.\nСуғурта объекти - суғурталовчининг номидан ва топшириғига биноан суғурта шартномасининг тузилиши ва ижро этилишини ташкил қилиш бўйича фаолият юритувчи юридик ёки жисмоний шахс суғурта агенти ҳисобланади.\nСуғурта манфаати - суғурталашда жисмоний ёки юридик шахснинг моддий манфаатдорлик меъёри. Суғурталанувчи ва суғурталанганлар манфаатларнинг эгаларидирлар. Мулк суғуртасига нисбатан мавжуд манфаат суғурталанган мулкнинг баҳосида акс этади. Шахсий суғуртада суғурта манфаатлари суғурта шартларига асосланган воқеа юз берганида суғурта суммасини олиш кафолатидан иборат. Мавжуд суғурта манфаати суғурта суммасида акс этади.\nСуғурта портфели - суғурталовчи ўз зиммасига олган қалтисликлар йиғиндиси ёки тузилган ва мукофоти тўланган шартномалар сони.\nСуғурта маҳсулоти - ҳужжатлар тўплами кўринишида бўлган аниқ бир турдаги суғуртани ишлаб чиқаришнинг охирги натижаси.\nСуғурта қалтислиги - юз бериши эҳтимоли мавжудлиги сабабли суғурталанаётган воқеа; жабрланган томонга суғурта қопламасини тўлаб бериш эҳтимоли мавжуд хавф ва тасодифлар. Суғурта қалтислиги сифатида кўрилаётган, эҳтимоллик ва тасодифийлик хоссаларига эга воқеа.\nСуғурта бозори - жамиятнинг суғурта ҳимоясига бўлган эҳтиёжларини қондириш жараёнида суғурта қопламасини олди-сотдиси бўйича юзага келадиган иқтисодиёт тизими.\nСуғурта ходисаси - салбий ва бошқа келишилган оқибатлар натижасида суғурталовчининг суғурта қопламасини ёки суғурта суммасини суғурталанувчига, суғурталанувчи шахс, наф олувчига ёки бошқа шахсларга тўлаб бериш мажбурияти юзага келиши билан боғлиқ суғурта шартномаси ёки амалдаги қонунчиликда кўзда тутилган ҳақиқий содир бўлган воқеа.\nСуғурта тарифи - суғурта суммасининг ёки суғурта объектининг бирлигига нисбатан суғурта бадали ставкаси, яъни суғурта суммасига нисбатан меъёрлашган суғурта тўлови миқдори. Иқтисодий мазмунига кўра бу суғурта қалтислигининг баҳоси. Абсолют суғурта суммасига нисбатан пул кўринишида бўлади.\nСуғурта зарари - суғуртани баҳолаш бўйича зарарланган мулкнинг тўла нобуд бўлган ёки арзонлашган қисми. Етказилган суғурта зарарининг ҳисобланган суммасидан келиб чиққан холда тўланиши зарур бўлган суғурта қопламасининг миқдорини аниқлайдилар. Бунда суғурта шартномаси тузилган шартлар инобатга олинади. Суғурта қопламаси суммаси суғурта зарарига суммасига тенг бўлиши шарт. Суғурта зарарининг миқдорини аниқлаш амалиёти билан суғурталовчи ёки унинг топшириғи билан тайинланган ишончли эксперт (Аджастер) шуғулланади. Бунда суғурта қопламасини ҳисоблаш учун суғурта суммаси ўрганилади.\nСюрвейер - суғурталашга қабул қилинган мулкни кўрикдан ўтказиш ва баҳолашни амалга оширувчи суғурталовчининг юқори малакали вакили. Сюрвейернинг кўрикдан ўтказилган мулки тўғрисидаги хулосасига биноан суғурталовчи суғурта шартномасини тузиш тўғрисида қарор қабул қилади. Хорижий амалиётда сюрвейер сифатида классификацтон жамиятлар, шунингдек шартнома асосида суғурталовчи билан ўзаро муносабатларда ёнғинга қарши хавфсизлик, меҳнатни мухофаза қилиш бўйича ихтисослашган фирмалар фаолият юритадилар. Аджастердан фарқли ўлароқ сюрвейерлар мулкни суғурта шартномаси тузилишидан олдин кўрикдан ўтказадилар.\nТатъема - фойдадан олинган комиссия; қайта суғурталовчи фойдасида қайта суғурталанувчи иштироки; қайта суғурталанувчини тақдирлаш шакли.\nТан жароҳати - бошқа сабаблардан мустақил равишда тўғридан-тўғри тўсқинлик қилиб бўлмайдиган, тасодифий шубҳасиз ташқи таъсир натижасида шартнома амал қилиш даврида суғурталанувчи организми бутунлигининг бузилиши. Тўғридан-тўғри ва фақат ушбу таъсир оқибатида келиб чиққан қалтисликлардан ташқари ҳар қандай касалликларни ўз ичига олмайди.\nТендер - суғурталашда:\n1) айрим суғурта турлари бўйича полисларни сотиш хуқуқини олиш мақсадида конкурсда қатнашиш учун таклиф этиш (oдатда муниципал мулк, яшаш учун мўлжалланган ва бошқа биналарни суғурталаш);\n2) конкурс жараёнининг ўзи.\nТехника заҳиралари - қуйидагиларни қоплаш учун яратилган компаниянинг суғурта активлари: 1) ҳисоб-китобдан сезиларли оғмаган ходисаларда суғурта тўловлари бўйича даъволар; келгуси, шу жумладан узоқ муддатли ҳаёт суғуртаси шартномалари бўйича зарарлар.\nTexник қалтисликларни суғурталаш - қуйидагиларни ўз ичига оувчи мулк суғуртаси тури: Қурилиш монтаж ишларини суғурталаш, машиналарни бузилишдан суғурталаш, ишга туширилгандан сўнгги кафолат мажбуриятларини суғурталаш, электрон ускуналарини суғурталаш ва қурилиш-монтаж ишларини олиб борганда учинчи шахсларнинг маъсулиятини суғурталаш.\nТезкор тиббий ёрдам - даволашнинг барча босқичларида (оилавий шифохона, тез ёрдам, стационар) ўткир касалланган ёки травматик жароҳатланган беморларга малакали тиббий ёрдам кўрсатиш бўйича комплекс чора-тадбирлар.\nТекширув далолатномаси - суғурталашда амалга оширилган текширувнинг зарур хажми ва унинг натижалари ҳақидаги хужжат.\nТитул суғурта - эгалик титули (кўчмас мулк бўйича) нуқсони натижасида йўқотишлар қалтислигидан суғурталаш, масалан актив сотиб олинганидан сўнг.\nТиббий тез ёрдам - инсон ҳаётига хавф солинаётган ҳолатларда кўрсатилади. Бундай ёрдам зарур ускуналар билан жиҳозланган ва дори-дармонлари бўлган махсус реанимобилда (машинада) реаниматолог-врач ва ўрта даражадаги тиббий ходимларга кирувчи тиббий тез ёрдам бригадаси томонидан кўрсатилади. Ёрдам беморнинг қаеда бўлишидан қатъий назар (ишда, уйда, кўчада) максимал қисқа муддатларда (30 минутгача) кўрсатилади.\nТравматик жароҳат - ташқи таъсир (асосан механик, термик таъсир) натижасида келиб чиққан инсон организми тўқималарининг бутунлиги ва функцияларининг бузилиши.\nТранспорт воситаларнинг (юк, мулк) зарарланиши - транспорт воситасининг (юк,мулк) бошланғич шакли ва/ёки бутунлигининг бузилиши, унинг айрим қисмларининг ишлатиб бўлмайдиган ахволга келиши.\nТранспорт суғуртаси - қуйидаги турли йўлларда юзага келадиган хавфлардан суғурталаш турларининг йиғиндиси: ҳаво, денгиз, данё, қуруқлик (Авиация суғуртаси, Денгиз суғуртаси, Автотранспорт воситаларини суғурталаш, Кемаларни суғурталашга қаранг).\nТранспорт воситалари эгаларининг фуқаролик маъсулияти, автофуқаролик маъсулияти –йўл - транспорт ходисаси натижасида учинчи шахсларга (уларнинг ҳаёти,соғлиги ва мулкига) зарар етказганлик учун шахснинг маъсулияти. Айбдор шахс жабрланувчиларга зарарни қоплаши шарт. Автофуқаролик маъсулияти суғурталовчи етказилган зарарларни қоплашни ўз зиммасига оладиган суғурта объекти ҳисобланади. A-ф. м. суғурталашда транспорт воситасидан фойдаланишда учинчи шахслар етказилган зарарни: вафот этса, жароҳат етказилса ёки соғлиққа бошқа зарар етказилса; мулк йўқотилса ва зарарланса, суғурталанувчи тўлаши шарт бўлган суммани суғурталовчи учинчи шахсларга тўлаб беради.\nТўланган зарар - суғурталанган қалтислик бўйича суғурталанувчи томонидан кўрсатилган, лекин хали тўлаб берилмаган зарар.\nТўла нобуд бўлиш – суғурталанган қалтисликлар юзага келиши натижасида суғурталанган мулкнинг (кема, юк, автомобиль) қайтариб бўлмайдиган равишда йўқолиши.\nТўлаш муддати – ҳаётни суғурталаш полиси ёки суғуртанинг йиғма тури бўйича суғурталовчи тўловни амалга ошириши зарур бўлган сана. Ҳаёт суғуртасида тўлаш муддати суғурталанган шахснинг вафот этишига боғлиқ бўлади. Йиғма суғурта полиси бўйича тўлаш муддати қайсиниси олдин юз беришига қараб суғурталанган шахс вафот этгандан сўнг ёки олдиндан келишилган махсус давр тугаши билан белгиланади.\nТўғирловчи коэффициентлар – аниқ объектни ёки жисмоний шахсни суғурталашга қабул қилишда қалтислик даражасига мувофиқ равишда ўртача суғурта тарифларини ошириш ёки камайтириш мақсадида суғурталовчи (андеррайтер) томонидан фойдаланиладиган коэффициентлар.\nУмумий авария – атайлаб қилинмаган ва ақлан оқланган фавқулотда харажатлар ёки кемани, фрахтни ва кемада ташилаётган юкни улар учун умумий бўлган хавфдан қутқариш мақсадларидаги харажатлар натижасидаги зарарлар. Санаб ўтилган хусусиятлардан (атайлаб қилмаслик, ақлан оқланганлик, фавқулотда юз бериш, қутқариш зарурлиги) хатто биттаси бўлмаса, зарар умумий аварияга оид бўлмайди.\nУмумий тизим – ер транспорти хайдовчиси ва йўловчиларни суғурталашда транспорт воситасидаги барча йоловчилар бўйича суғурта суммаси кўрсатиш билан бирга ҳар бир жабрланувчи учун суғурталовчининг маъсулияти чегараси белгиланади.\nУчинчи шахслар – суғурталанувчи билан шартнома шартлари бўлмаган ва суғурталовчига даъво қилиш хуқуқи бўлган жисмоний ва юридик шахс. Учинчи шахсларга қуйидагилар кирмайди: суғурталанувчи, ўз хизмат мажбуриятларини бажармаётган унинг ишловчилари, суғурталанувчининг қариндошлари, агар суғурталанувчи жисмоний шахс бўлса, унинг номидан фаолият юритувчи жисмоний ва юридик шахслар. Учинчи шахслар суғурта шартномасида иштирок этмайдилар, аммо маълум холатларда ушбу шартномадан келиб чиқувчи тегишли хуқуқларга эга бўлади.\nФакультатив қайта суғурталаш – бирон бир қалтисликни қайта суғурталашга топшириш бўйича цедент қайта суғурталовчи олдида ҳеч қандай мажбуриятга эга бўлмайдиган қайта суғурталаш услуби. Цедент қалтисликларни қачон, қанча ва қандай шартларда қайта суғурталашга топширилишини ўзи хал этади. Қайта суғурталовчи қалтисликни қабул қилиши шарт эмас. Факультатив қайта суғурталаш ва бирлашиб суғурталаш орасидаги фарқ шундан иборатки, полис эгаси қайта суғурталаш шартномаси мавжудлиги тўғрисида билмайди. Бирлашиб суғурталашда унинг иштирокчилари, уларнинг қалтисликдаги улушлари ягона полисда кўрсатилиб, уларнинг ҳар бири суғурталанувчидан суғурта мукофотидан ўз улушини олса, қайта суғурталовчи эса ўз қайта суғурталаш мукофотини суғурталовчидан олади .\nФраншиза – суғурта шартномаси шарт билан кўзда тутилган маълум миқдордан ошмайдиган зарарни суғурталовчи тўламаслиги. Франшиза суғурталанувчи зарарни қоплашдаги шахсий иштирокининг шакли бўлиб, одатда зарарлар нисбатан катта бўлмаганда қўлланилади. Франшиза шартли (чегириб қолинмайдиган) ва шартсиз (чегириб қолинадиган) турларга бўлинади. Шартли франшиза – агар зарар суммаси франшиза суммасидан ошса, суғурталанувчи мустақил равишда зарарни қоплайди, агар зарар миқдори франшизадан ошса, зарар суғурталанувчи томонидан тўла қоплаб берилади. Шартсиз франшиза – франшиза суммаси ҳар қандай ҳолатда ҳам чегирилиб қолинади. Франшиза суғурта суммасидан маълум фоиз ёки сумма кўринишида белгиланади.\nФойда келтирмайдиган полислар – ҳаётни суғурталаш бўйича олинган фойдада қатнашиши мумкин бўлмаган сақловчининг полиси.\nФрахт – юк ташиш учун тўлов\nФуқаролик маъсулияти – хуқуқбузарлик натижасида учинчи шахсларга (уларнинг ҳаёти, соғлиги ва мулкига) зарар етказилганлик учун шахснинг маъсулияти. Ф.м. атайлаб қилинмаган хуқуқбузарлик ёки шартнома шартларини бузишда ҳам юзага келиши мумкин. Ўзбекистон Республикаси қонунчилигига мувофиқ шахс етказилган бундай зарарни қоплаши шарт, шунинг учун Ф.м. суғурта объекти ҳисобланиб, у туфайли етказилган зарарлар суғурталовчининг зиммасига тушади (Фуқаролик маъсулиятини суғурталашга қаранг).\nФуқаролик маъсулиятини суғурталаш - ривожланган давлатларда кенг тарқалган маъсулиятни суғурталаш тури. Уларнинг кўпчилигида Ф.м. суғурталаш мажбурияти қонунчиликда белгиланган. Унинг моҳияти шундан иборатки, хавфли объектлардан фойдаланаётган ёки уларни бошқараётган (масалан, транспорт воситалари) шахс ушбу амаллар сабабли учинчи шахсларнинг мулки ёки ҳаёти ва соғлиғига етказган зарарлари учун маъсул бўлиши шарт.\nХеджинг – йўқотишларни суғурталаш, омборга жойлашда йўқотишлар қалтислигини ёки тенг миқдордаги шартномалар тузиш йўли билан нархнинг салбий ўзгариши сабабли фойданинг камайишини минималлаштириш, аммо нақд пул ҳисоб - китоби ва муддатли операцияларда қарама-қарши позицияларни ҳисобга олиш билан.\nХусусий авиация – умумий аварияга киритиб бўлмайдиган зарарлар.\nЦедент – суғурталашга қалтисликни қабул қилган ва уни қисман қайта суғурталашга берган суғурталовчи.\nЦессионер – хуқуқ ва мулк ва бурч топширилаётган шахс. Суғурталашда: қайта суғурталаш учун қалтисликни қабул қилаётган суғурталовчи.\nЦессия – қайта суғурталовчига қайта суғурталаш учун қалтисликни топшириш.\nШартли аннуитет – маълум воқеа юз бериши билан тўланиши лозим бўлган рента (Aннуитетга қаранг).\nШахсга зарар етказилиши – ходиса натижасида тан жароҳатлари етказилиши ёки унинг вафот этиши.\nШенген гуруҳи – кириш учун ягона Шенген визаси амал қиладиган қатор Европа давлатлари имзолаган тегишли битим, шунингдек у барча гуруҳдаги мамлакатларда эркин ҳаракатланиш хуқуқини ҳам беради. Шенген гуруҳи мамлакатлари: Австрия, Бельгия, Германия, Греция, Испания, Италия, Люксембург, Нидерландия, Португалия, Франция.\nЭгалик титули -\n1) ер, кўчмас мулк, бошқа мулкка эгалик қилиш ҳуқуқини тасдиқловчи ҳужжат;\n2) бирон бир мулкка эгалик қилиш учун қонуний (юридик тасдиғи мавжуд) хуқуқ.\nЭкологик қалтисликларни суғурталаш – мулк суғуртаси турига оид ёки атроф муҳитни ифлослаштирганлик билан боғлиқ қалтисликларни суғурталаш.\nЮқори хавф манбаси – атрофга зарар етказилишининг эҳтимоли катта бўлган сифатларга эга маълум объектлардан фойдаланиш билан боғлиқ фаолият.\nЯшил карта (Green Card) – автотранспорт эгаларининг фуқаролик маъсулиятини мажбурий суғурталаш тўғрисида халқаро шартномалар тизими ва хорижга чиқаётганларнинг фуқаролик маъсулиятини суғурталаш дастури. “Яшил карта” тизимнинг қатнашчилари бўлиб, Югославиядан ташқари европа давлатлари, Жануби - Шарқий Осиё ва Аврикадаги айрим давлатлар, шуниндек Латвия, Эстония, Молдова ва Украина ҳисобланади. Тизим 1949 йилда ташкил топган. Ушбу суғуртанинг хуқуқий муносабатларини белгилаб берувчи суғурта полисининг рангидан ўз номини олган Яшил карта (Green Card) – суғурта ҳужжати иттифоқнинг аъзоси бўлган мамлакатнинг суғурта компанияси томонидан берилади. У Иттифоқ аъзолари бўлган давлатлар худудида ҳақиқий ҳисобланиб, кейинчалик “Яшил карта” берган суғурта компанияси расмийлаштириш ва зарарни қоплаб бериш ҳаражатларини тўлдириш шарти билан ушбу мамлакат суғурта компаниялари етказилган зарарни ҳужжатлаштириб “Яшил карта” эгалари томонидан учинчи шахсларга етказилган зарарни қоплаб бериш мажбуриятини оладилар.\nO`qilganlik soni: 21392\nPDF ko`rinishda ko`chirib olish (~100.79 KB)


17:12, 03.03.2019 // 114114\nЎзбекистондаги илк миллий электромобил Al-Fraganus номини олади\n2018 йилнинг сентябрь ойида фарғоналик ёш олимлардан иборат жамоа Бухоро вилоятида ўзининг электромобилини яратишга киришганди. Лойиҳа муаллифи Саидбек Ғуломовнинг маълум қилишича, бугунги кунга келиб лойиҳани моделлаштириш ишлари якунланган. Бу ҳақда UZ24 хабар берди.\n— Электромобилни яратиш ишлари ҳали якунига етмади, — дейди лойиҳа муаллифи Саидбек Ғуломов. — Илк прототипини ишлаб чиқариш жараёни тахминан 4 ойга мўлжалланган эди. Афсуски, бу ерда — Бухорода бир ўзим ишлаяпман, бирга ишлайдиган кадр топилмагани учун муддат сал кечикяпти, жамоамиз аъзолари масофадан туриб кўмаклашишяпти. Ҳозир лойиҳа якунланишининг аниқ муддати ҳақида бир нима дейиш қийин. Негаки, айрим эҳтиёт қисмларини топишда бироз муаммолар бўлиб турди. Шуларни топа олсак, бир ойга қолмасдан электр машинани яратиш ишларини тўлиқ якунлай оламиз.\nЛойиҳага асли ўзбекистонлик бўлган Россия фуқароси Шамсиддин Ҳасанов ҳомийлик қилмоқда. Ишлаб чиқариш жараёни Когон тумани ҳудудида фаолият кўрсатаётган «Когонремстройкомлект» Ўзбекистон — Россия қўшма корхонаси ҳудудида бормоқда.\nЭлектромобил дизайнини яратишда Фарғона дўпписидаги безаклар нусхасидан фойдаланилган. Электромобилнинг кузови юз фоиз алюминийдан тайёрланган. Узунлиги 4 метр 75 сантиметр, эни 2 метр, баландлиги 1,53 метрни ташкил қилади. 18 дюмли ғилдираклар ишлатилади. 6,5 секундда 100 километр соат тезликда ҳаракатланади. Бир марта тўлдирилган қувват 350 километрдан ортиқ масофага ҳаракатланиш учун етади.\nАввалроқ лойиҳа муаллифи электромобилнинг бир дона нусхасини яратиш учун 50 минг долларга яқин маблағ керак бўлишини маълум қилганди.\n— Прототипни яратиш жараёнида кўп деталлар ўзгарди. Керакли кадрлар топилмагани учун композит материалдан эмас, алюминдан фойдаландик, қайта ҳисоб-китоб қилдик. Харажат 50 минг долларга бормайдиган бўлди. Ҳозирча 40 миллион сўмга яқин маблағ сарфланди. Энди яна 20 минг долларга яқин харажат қолган, — дейди Саидбек Ғуломов.\nДастлабки ҳисоб-китобларга кўра, электромобил нархи 110-150 миллион сўмга баҳоланмоқда.\nЭлектромобил “Saidbek dream cars” бренди остида Al-Fraganus номи билан сотувга чиқарилади.\n— Электромобилни харид қиламан деганлар талайгина. Лекин биринчи мижоз ўзим бўламан, худо хоҳласа. Қолган мижозлар уни миниб кўриб, индивидуал буюртма беришлари мумкин бўлади. Буюртмалар кўпайса, ишлаб чиқариш ҳажмини орттириб бораверамиз. Ҳомий томонидан бунинг учун барча шарт-шароитлар яратиб берилган, — дейди Саидбек Ғуломов.\nЭлектромобил бўйича патентга эга бўлиш учун республика Intelлектуал мулк агентлигига зарур ҳужжатлар топширилиб, дастлабки хулосалар олинган.\n23:41, 05.08.2020 // 135955\n23:58, 05.08.2020 // 134808\n22:11 Кеча // 125062\n23:58 Кеча // 117738\n22:55, 05.08.2020 // 109308


Россия Навалний заҳарланишидан кейинги санкцияларга жавобан ЕИ расмийларига ҳам тақиқлар қўяди\nРоссия Европа Иттифоқининг мухолифатчи сиёсатчи Алексей Навалнийнинг заҳарланиши муносабати билан Россия расмийларига саёҳат қилиш тақиқини жорий этиш тўғрисидаги «тоқат қилиб бўлмайдиган» қарорига жавобан мамлакатга кириши тақиқланган Европа Иттифоқи расмийларининг рўйхатини кенгайтирди.\nМосквадаги ташқи ишлар «Европа Иттифоқига аъзо давлатлар ва Россия Федерациясига кириши тақиқланган муассасалар вакилларининг ўзаро рўйхатини кенгайтириш тўғрисида» қарор қабул қилди, дейилади ТИВнинг 22 декабрдаги баёнотида. Шунингдек, ушбу рўйхатда «Европа Иттифоқи доирасидаги Россияга қарши санкцияларни фаоллаштириш билан шуғулланадиганлар» борлиги тушунтирилади.\nВазирлик расмийларни номини маълум қилмади, аммо Германия, Франция ва Швеция дипломатик ваколатхоналари раҳбарларини ҳамда Европа Иттифоқи делегациясини чақиргани ҳақида хабар берди.\nАвгуст ойида Навалний Томскдан Москвага кетаётган самолётда касал бўлиб қолганидан кейин беҳуш ҳолда Омскдаги шифохонадан даволаниш учун Германияга олиб кетилди.\nКейинчалик Германия, Франция ва Швециядаги лабораториялар коррупцияга қарши курашувчи Совет Иттифоқи томонидан ишлаб чиқарилган Новичок оиласига мансуб модда билан заҳарланган деган хулосага келишди. Кейинчалик, заҳар борлиги Кимёвий қуролларни тақиқлаш ташкилоти томонидан ҳам тасдиқланган. Ушбу ташкилот бир кун олдин Россия Ташқи ишлар вазирлиги томонидан алоҳида баёнот билан танқид қилинди.\nОктябрь ойи ўрталарида Европа Иттифоқи ва Буюк Британия Россиянинг олтита юқори мартабали амалдорининг мол-мулкини музлатиб қўйди ва мамлакатга саёҳат қилиш тақиқланди. Россия расмийлари заҳарланишга алоқадорлигини рад этишди.\nРоссия Ташқи ишлар вазирлиги Навалний гўёки ФСБ ходими Константин Кудрявцев билан суҳбатининг ёзувларини эълон қилганидан бир кун ўтиб, у ўзини Россия Хавфсизлик Кенгаши котиби ёрдамчиси билан гаплашяпман деб ўйлаган ҳолда, аслида Навалний разведка ходимлари томонидан заҳарланганлигини тан олгани ва тафсилотларини айтиб берди. Хусусан, заҳар Навалнийнинг ички кийимига, cодпиеcэ тикуви деб аталган жойга қўлланилган. Олдинроқ Навалнийни ФСБ ходимлари, улар орасида шифокорлар ва кимёгарлар бўлганини кузатгани ҳақида тергов эълон қилинган эди.\nРоссия президенти Владимир Путин кузатувни ҳақиқатан ҳам тан олди, аммо Россия расмийлари заҳарланишни қатъиян рад этмоқда. ФСБ Навалний томонидан нашр этилган суҳбат сохта эканлигини эълон қилди. Россия ҳукумати Навалний билан 20 августда содир бўлган воқеанинг тўлиқ версиясини илгари сурмаяпти.\nКремль вакили Дмитрий Песков сешанба куни Кремль Навалнийнинг Кудрявцев билан суҳбати видеофильмини томоша қилмаганлигини айтди ва ФСБ баёнотига мурожаат қилди. Песков Навалнийни «касал» деб атаган.


Агар керак бўлса, Полша Америка ядро қуролини жойлаштиришга тайёр\nПолша АҚШ ядро қуролини жойлаштиришга тайёр\n3 Aprel 19:18 Жаҳон\nАҚШ ПОЛША РОССИЯ ЧЕКЛАШ ядровий қурол\nРоссия Федерациясига қарши тўхтатувчи кучларни таъминлаш учун Варшава ўз ҳудудида АҚШ ядро қуролини жойлаштиришга тайёр.\nБу ҳақда Полша бош вазири ўринбосари Ярослав Качинский маълум қилди.\n«Агар америкаликлар биздан АҚШ ядро қуролини Полшада сақлашимизни сўраса, биз бунга очиқ бўлар эдик. Бу Москвани ўраб олишни анча кучайтиради», деди у.\nУнинг сўзларига кўра, ҳозирда бундай савол қўйилгани йўқ, «аммо бу тез орада ўзгариши мумкин». Шунингдек, у ташаббус америкаликлардан чиқиши кераклигини таъкидлади.\nАввалроқ Украина элчихонаси Полша ҳукумати билан Беларус билан чегарани тўлиқ ёпиш бўйича музокаралар олиб бораётгани хабар қилинганди.


АҚШ бадал тўламагани туфайли БМТ пулсиз қолди | Azon.uz - Ахборот-таҳлилий портал\nАҚШ бадал тўламагани туфайли БМТ пулсиз қолди\n1164 12:00 09.10.2019\nБМТ Бош котиби Антониу Гутерриш халқаро ташкилот бюджетида тақчиллик юз берганини маълум қилди. “Ноябрь ойига пулсиз ва маошсиз киришимиз эҳтимоли бор”, – деди у.\nDW хабарида айтилишича, БМТнинг 2019 йилдаги бюджети 3,3 миллиард долларга тенг. Ташкилотга аъзо 129 давлат бадал тўлган ва бу қарийб 2 миллиард долларни ташкил этган.\nЭнг йирик бадал тўловчи ҳисобланадиган АҚШ ҳиссасига БМТ бюджетининг 22 фоизи тўғри келади. Бироқ АҚШ ўтган йиллар учун қарийб 380 миллион доллар ва жорий йил учун 670 миллион долларни тўламади. Президент Дональд Трамп АҚШ тўлаши керак бўлган бадални ҳаддан ташқари юқори деб танқид қилиб келади.\nБМТнинг тинчликпарварлик миссияларининг бюджети алоҳида бўлиб, у жорий йилда 6,7 миллиард долларга тенг. АҚШ мазкур бюджетнинг 28 фоизини тўлаши керак, бироқ 25 фоизини тўламоқчи. Устига-устак, аввалги йиллар учун 2,4 миллиард доллар қарзи бор.\n241 10:20 23.09.2020\nЭрон: “АҚШ бизга қарши қон тўкмасдан уруш олиб боряпти”\n399 11:45 22.09.2020\n“АҚШ Фаластинга босим ўтказяпти”\n702 20:00 21.09.2020\n393 10:15 21.09.2020\n345 14:44 20.09.2020


Мақсад — элни рози қилиш — Huquq\nHome / УЧРАШУВЛАР / Мақсад — элни рози қилиш\nМақсад — элни рози қилиш\n30.05.2019\tУЧРАШУВЛАР 285\nХалқ билан ҳамнафаслик, одамлар орасига кириш, аҳоли билан яқиндан мулоқот ўрнатиш бугун ҳар бир раҳбар, ҳар бир мутасадди зиммасидаги энг муҳим, энг долзарб, энг устувор вазифадир. Зотан, ўзини эл-юрт равнақи ва тақдирига дахлдор билган мутасадди учун халқ дарди, ташвиши билан яшашдан ортиқ мезон йўқ.\nОдамлар эртага эмас, айнан бугун ҳеч қандай ялтироқ шиорга ўралмаган, ҳар бирининг турмуши, хонадони, рўзғорида ўз аксини топадиган амалий ўзгаришларни кутмоқда. Шу маънода, бугунги куннинг энг устувор талаби сифатида халқ билан мулоқот қилиш, жойларга чиқиб фуқароларни қийнаётган муаммоларни ўрганиш ва бартараф этиш чораларини кўриш вилоят прокуратураси органларининг доимий эътиборида. Жойларда, айниқса, олис ҳудудларда аҳоли ва тадбиркорлар билан вилоят прокуратураси раҳбарияти иштирокида мунтазам равишда сайёр қабуллар ўтказиб келинмоқда.\nХусусан, Учқўрғон, Поп, Косонсой, Чуст, Тўрақўрғон, Чортоқ, Наманган туманлари ва Наманган шаҳрида ўтказилган сайёр қабулларда Ўзбекистон Республикаси Президентининг вилоятдаги Халқ қабулхонаси раҳбари, туманлардаги 4 та сектор раҳбарлари ҳамда барча идора-ташкилотлар мутасаддилари иштирок этишди.\nСайёр қабуллар жараёнида жами 354 нафар фуқаролар ва юридик шахслар вакилларининг мурожаатлари тингланди. Мазкур мурожаатларнинг аксарияти уй-жой ва ер ажратиш масалаларига тегишли. Шунингдек, қарздорликни ундириш, аҳоли бандлиги, соғлиқни сақлаш, ҳуқуқни муҳофаза қилиш органлари фаолияти билан боғлиқ, электр энергияси ва сув таъминотини яхшилаш, мактаб таълими, йўл қурилиши ва бошқа масалаларда ҳам мурожаатлар қабул қилинди. Мурожаатлардан 157 таси қаноатлантирилди, 101 таси бўйича тушунтиришлар берилди (уларнинг 87 таси жойида ҳал этилди), 96 таси ҳозирда кўриб чиқилмоқда.\nСайёр қабуллардаги мурожаатлар ҳақида мушоҳада юритар эканмиз, аксарияти маҳалла, жуда бўлмаганда, туман миқёсида ҳал этса бўладиган масалалар экани ойдинлашди. Агар халқ ичига яқинроқ кириб борганимизда, уларнинг дардига чин дилдан қулоқ тутганимизда, эҳтимол, бугун улар бу муаммолари билан қаршимизда туришмасмиди?!\nНаманган туманидаги Қумқўрғон маданият саройида ўтказилган сайёр қабул ҳам самарали бўлди. Ушбу туманда 39 нафар фуқаро турли муаммолар билан мурожаат қилди. Уларнинг 32 таси қаноатлантирилди, 7 таси бўйича ҳуқуқий тушунтиришлар берилди.\nХонободлик А.Раҳимов асаларичилик йўналиши бўйича имтиёзли кредит олиш истагида эканини баён этди. Унга «Халқ банки» Тошбулоқ филиали орқали 20 миллион сўм имтиёзли кредит ажратилиши таъминланди.\nШу каби Р.Шамсиева ва С.Султоновага иссиқхона ташкил этиш, Л.Қаҳҳоровага тикувчилик, Д. Комиловага чорвачилик йўналишларида имтиёзли кредитлар ажратилди. Шунингдек, бир қатор фуқароларга ногиронлик аравачаси, қўлтиқтаёқ, эшитиш мосламалари ҳамда тиббиёт муассасалари ва сиҳатгоҳларга бепул йўлланмалар берилди.\n«Хўжақишлоқ» МФЙда истиқомат қилувчи Б.Сарбаров Зарафшон кўчасидаги таянчларга электр симларини тортиш юзасидан мурожаат қилди. Унинг мурожаати қаноатлантирилиб, мазкур кўчага 300 метр электр сими тортиб берилди.\nУчқўрғон тумани ҳокимлигида ўтказилган сайёр қабулда 18 та мурожаат тингланган бўлса, 6 таси қаноатлантирилди, 12 таси бўйича тушунтиришлар берилди. Қабулга ташриф буюрган «Қумтўғон» МФЙ, Янгиобод кўчасида яшовчи А.Маҳамадалиев ҳамда «Каттачек» МФЙда яшовчи М.Усманова иш билан таъминланганидан мамнун. Фуқаро С.Абдуллаева эшитиш аппарати, Й.Эргашев қўлтиқтаёқ, З.Ахундедаев ногиронлик аравачаси, Ш.Бўрибоев эса кузатувчиси билан бирга сиҳатгоҳга йўлланма берилганидан шод.\nШунингдек, С. Қурбоналиевнинг асоссиз равишда далолатнома тузилиб, 2 миллион 627 минг 396 сўм қарздорлик ҳисоблангани юзасидан қилган мурожаати қаноатлантирилиб, қарздорлик бартараф этилди.\nБундан ташқари, Х.Ўринова уй-жойига кадастр ҳужжати олишда амалий ёрдам сўради. Унинг мурожаати ҳам қаноатлантирилиб, кадастр ҳужжатлари тайёрланишида кўмак берилди. Ўз навбатида Х.Ўринова вилоят прокурори номига ташаккурнома ёзиб, миннатдорлик билдирди.\nСайёр қабулларнинг навбатдагиси Поп тумани, «Боғ» МФЙдаги Қишлоқ хўжалиги касб-ҳунар коллежида ўтказилди. Унда 57 та мурожаат қабул қилинди. Мазкур мурожаатларнинг 24 таси қаноатлантирилди, 20 таси юзасидан ҳуқуқий асослантирилган тушунтиришлар берилди, айни пайтда 13 таси ўрганилмоқда. Жумладан, Поп тумани, Анҳор маҳалласида яшовчи Валижон Умаров 2018 йил пахта йиғим-терими пайтида фермер хўжаликларига ҳашарчиларни ташигани, бу жараёнда «Поп пахта тозалаш» АЖ ундан 26 миллион 250 минг сўм қарздор бўлгани, бироқ ҳозирга қадар жамият мутасаддилари ушбу қарздорликни бартараф этмай келаётганидан норози бўлиб мурожаат этди.\nУнинг мурожаати вилоят прокуратураси раҳбарияти назоратига олинди. Кўрилган чора-тадбирлар натижасида В.Умаровга ҳақи тўлиқ ундириб берилди.\nШунингдек, М.Мирзажонова Республика Онкология шифохонасида ётиб даволаниши учун ордер сўраганди. Унинг мурожаати ижобий ҳал этилиб, шифохонага йўлланма олиб берилди. Шунингдек, А.Жўраев туман тиббиёт бирлашмасида даволаниши учун йўлланма билан таъминланди.\nМазкур тумандаги мурожаатларни ўрганар эканмиз, аксарияти тадбиркорлик учун ер майдони ажратиш, тоза ичимлик суви билан таъминлаш, электр энергияси таъминотини яхшилаш ҳамда уй-жой билан таъминлаш масалаларига тегишли бўлиб чиқди. Албатта, бу каби мурожаатлар мутахассислар билан биргаликда ўрганилмоқда, уларни ҳал этиш чоралари кўрилмоқда.\nЧуст тумани «Лайлак-уя» МФЙдаги 10-сонли мусиқа санъат мактабида ўтказилган сайёр қабулда 45 та мурожаат қабул қилинди. Уларнинг 17 таси қаноатлантирилди, 16 таси юзасидан ҳуқуқий тушунтиришлар берилди. Ҳозирда 12 та мурожаат ўрганилмоқда. Жумладан, фуқаро С.Кенжаев яшаётган уй-жойи яроқсиз аҳволга келиб қолгани, бошқа уй қуришда амалий ёрдам берилишини сўраган. Унинг мурожаати ўрганилганида, 1951 йилда туғилган Солижон Кенжаев кам таъминланган оилалар рўйхатида туриши, икки нафар ўғли, бир нафар набираси ва келини билан бирга яшаши маълум бўлди, турмуш ўртоғи вафот этган. Икки нафар ўғли ҳам биринчи гуруҳ ногирони, кўзи ожиз. Ушбу фуқаронинг яшаш хонадони ён томонига уч хонали уй қуриш ишлари бошланди. Айни пайтда пойдевор қисмига бетон қуйилиб, пишган ғиштдан девор уриш ишларига киришилди.\nЯна бир аёл оиласида жанжал бўлаётгани сабабли, эри билан ажрашиб кетганини, оиласини тиклаш нияти борлигини билдирди. Туман ҳокимининг хотин-қизлар бўйича ўринбосари ва бошқа мутасадди идоралар билан ҳамкорликда ушбу оила яраштирилди. Бу билан икки мурғак қалб ота дийдоридан мосуво яшашдан асраб қолинди.\nТўрақўрғон тумани «Исвахон» МФЙ ҳудудидаги маданият саройида ўтказилган сайёр қабулда ҳам кўплаб фуқароларнинг мурожаати тингланди. Шу куни 63 та мурожаат қабул қилинган бўлса, шундан 12 таси қаноатлантирилди, 24 таси бўйича эса ҳуқуқий тушунтиришлар берилди, 27 таси ҳозирда ҳал қилинмоқда.\nВилоят прокуратураси органлари томонидан аҳоли билан тўғридан-тўғри мулоқотлар ўтказиш, уларни қийнаётган муаммоларни аниқлаш ва жойида бартараф этиш, шунингдек, бу борада уларга яқиндан амалий ёрдам бериш ва турмуш даражаларини яхшилаш каби эзгу мақсадга йўналтирилган сайёр қабуллар изчиллик билан давом этмоқда.\nНаманган вилоят прокурори


05:10 27 Сентябр 2020\n17:14 06.07.2020 (Янгиланган 17:15 06.07.2020) Ҳавола олиш\nДания ҳукумати ўз ҳудудий сувларида “Шимолий Оқим-2”ни янги кемалар ёрдамида битказишга рухсат берди.\nТОШКЕНТ, 6 июл - Sputnik. Дания Энергетика агентлиги (DEA) Nord Stream 2 AG-га ўз сув ҳудудида “Шимолий Оқим-2”ни лангарли жойлашиш тизимига эга қувур ётқизадиган кемалар ёрдамида битказишга рухсат берди, деб хабар қилмоқда РИА Новости назоратчи идорага таяниб.\nЭнди янги кемалардан алоҳида ва динамик жойлашиш тизими билан жиҳозланган кемалар билан биргаликда фойдаланиш мумкин. Таъкидланишича, қурилишни Дания рухсати бўйича шикоят қиритиш муддати тугагунгача – 3 августгача бошлаб бўлмайди.\nNord Stream 2 AG ушбу лойиҳа Дания позицияси ва атроф-муҳитга таъсири ҳисобга олинган ҳолда амалга оширилишини маълум қилди. Оператор таъкидлашича турли хил вариантларни кўриб чиқилиши давом этмоқда ва қурилиш режалари ҳақида “ўз вақтида” ҳабардор қилишга ваъда берди.\nДания илгари Балтика денгизининг тубида портламай қолган ўқ-дориларга тегиши мумкин бўлган лангарли жойлашувига эга кемалар ишлатилишини тақиқлаган эди.\nГаз қувурини қурилиши\n“Шимолий Оқим-2” Россия қирғоқларидан Балтика денгизи орқали Германияга ўтадиган иккита қувур қуришни назарда тутади. Ўз суюлтирилган газини Европада илгари сураётган АҚШ, ҳамда Украина ва бир қатор Европа давлатлари ушбу лойиҳага қарши фаол чиқмоқда.\nЎтган йил охирида АҚШ мудофаа бюджетини қабул қилганидан сўнг қувур ёткизиш ишлари тўхтатилди. Унга “Шимолий Оқим-2”ни қуришда иштирок этган компанияларга қарши санкциялар киритилган. Шунда газ қувурини ётқизиш билан шуғулланган, Швейцариянинг Allseas компанияси ўз фаолиятини тўхтатди.\nАввалроқ АҚШнинг Вакиллар палатасида газ қувури лойиҳасига қарши санкцияларни кучайтирилишини кўзда тутувчи қонун лойиҳаси киритилган эди. Бундан ташқари, июн ойининг бошида АҚШ Сенатига “Шимолий Оқим-2”-га қарши яна бир қонун лойиҳаси киритилди. У газ қувурини ётқизиш билан шуғулланаётган кемаларнинг суғурталовчиларига нисбатан санкциялар жорий қилишни таклиф қилмоқда.\nГермания ҳукумати Оқ уй газ қувурига нисбатан қўшимча санкциялар таҳдидини амалга оширса, жавоб тайёрлашга ваъда берди. Германия Иқтисодиёт вазирлигининг ички ҳужжатига кўра, АҚШнинг янги санкциялари Европанинг кўплаб компаниялари ва банкларига, шунингдек ҳукумат ташкилотларига таъсир қилиши мумкин. Бунга жавобан Меркел ҳукумати ЕИнинг мувофиқлаштирилган ҳаракатлар режасини кўриб чиқмоқда.


21 май 2022, Тошкент вақти: 01:04\nПолиция ва тез ёрдам отишма саҳнасида - Қозон, 11 май, 2021\n11 май куни Татаристон пойтахти Қозон шаҳридаги Жавдат Файзи кўчасида жойлашган 175-сонли гимназияда юз берган отишмада камида 8 киши ҳалок бўлди.\nАввалроқ хабар агентликлари қурбонлар сони кўпроқ - 9 билан 13 ўртасида экани ҳақида хабар тарқатганди. Татаристон президенти ҳамда республика ИИВ матуот хизматлари берган маълумотга кўра, ҳалок бўлганлар 8 киши. Булар 8-синфнинг 7 нафар ўқувчилари ҳамда ўқитувчи аёл.\nТатаристон Соғлиқни сақлаш вазирлигимаълумотларига кўра, аксарияти мактаб ўқувчилари бўлган 20 дан ортиқ одам шифохонага ётқизилган. Улардан 6 нафари шифохонанинг жонлантириш бўлимида. Отишмадан кўп ўтмай, ҳодиса жойига полиция ва тез ёрдам хизматлари етиб борган, мактаб биноси қуршаб олинган.\nГимназия ўқувчилари бино деразалари орқали эвакуация қилинган. Таълим муассасасига Татаристон президенти Рустам Минниханов ҳам етиб борган.\nҲужумчи экани тахмин қилинаётган шахс қўлга олинган. Қатор оммавий ахборот воситалари ҳужумчилар икки киши экани ҳақида ёзган, аммо иккинчи ҳужумчи ҳақидаги маълумот расман тасдиқлангани йўқ.\nГувоҳларга кўра, мактаб биносида отишмадан ташқари, портлаш ва ҳатто бир неча портлашлар ҳам содир бўлган. Baza нашри мактаб биносида олинган видеони эълон қилди, унда отишма ва портлашдан кейинги ҳолатни\nМактаб сайтидаги маълумотга кўра, мактабда 1000 дан ортиқ ўқувчи таҳсил олади. Ҳужум дарс вақтида содир бўлган.\nДастлабки маълумотларга кўра, қўлга олинган шахс – 19 яшар Илназ Галявиев. Хабар қилинишича, у айни мактабда ўқиган, аммо 4 йилдан буён коллежда таҳсил олади.\nМактабга ҳужумдан бир неча кун олдин Галявиев Телеграмда канал очиб, одам ўлдиришга чақириқлар қилган. Аммо у ерда аниқ бир мактабга ҳужум ҳақида гапирилмаган. Ҳозирда канал блокланган.\nТармоқда гумондорнинг қўлга олиниши акс этган видео пайдо бўлди.


Қурбон ҳайити намозининг Тошкент ва вилоятларда ўқилиш вақтлари эълон қилинди\nТошкентдаги "Минор" масжиди.\nЎзбекистон мусулмонлари диний идораси - муфтият мамлакат бўйлаб Қурбон ҳайити намозини ўқиш вақтларини расман эълон қилди.\nАввалроқ Қурбон ҳайити 11 август, якшанба куни нишонланиши билдирилган эди.\nМаълумотда айтилишича, Тошкентда ҳайит намози 11 август соат 05:45 да ўқилади.\nҚолган вилоятларда эса Қурбон ҳайити намозларини ўқиш вақтлари қуйидагича:\n14. Қорақалпоғистон Республикаси 06:25\n“Ушбу жадвалда кўрсатилган вақтлар қуёш чиққанидан кейин 15-20 дақиқалик фарқни инобатга олиб белгиланди”, дейилади расмий маълумотда.


Алкоголь ва тамакига – янги акциз маркалари | NORMA.UZ\nУлар жорий йилнинг 1 майидан бошлаб жорий этилади. Бу Вазирлар Маҳкамасининг 2020 йил 15 апрелдаги 227-сон қарорида назарда тутилган.\nЭски намунадаги акциз маркалари билан маркаланган улгуржи ва чакана савдо тармоғидаги алкоголь ва тамаки маҳсулотлари 2021 йил 1 февралдан бошлаб маркаланмаган деб ҳисобланади. Шу санадан бошлаб ДСҚ ва ДБҚ янги акция маркаларисиз алкоголь ва сигаретларни аниқлайди, уларнинг олиб кирилиши, ишлаб чиқарилиши ва сотилишини олдини олади ва олиб қўяди.\nҚуйида маҳаллий ва импорт қилинадиган:\nтамаки маҳсулотларига янги акциз маркаларининг намуналари


Доим давлат харидларини оладиган «12-Трест» - Anhor\nAnhor Все посты Доим давлат харидларини оладиган «12-Трест»\nДоим давлат харидларини оладиган «12-Трест»\n«12-Трест» акциядорлик жамияти илгари Тошкентда маъмурий бинони реконструкция қилишга 431,5 млрд сўмлик, Ислом тамаддуни марказини қуришга 1,7 трлн сўмлик давлат харидларини олган. Худди шу компания Олий Мажлис Қонунчилик палатаси биносининг фасадини реконструкция қилишга ва бинонинг ўзини таъмирлашга тендерсиз 16,5 млрд сўмлик давлат буюртмасини олган.\n«12-Трест» жамиятининг акциядорлари орасида Ўзбекистон қурилиш вазирининг ўғли ва рафиқаси кўрсатилган. Вазир Ботир Зокиров ушбу компанияда унинг яқинлари ишлашини тасдиқлади, бироқ «12-Трест»ни имижи ва 40 йилдан ортиқ тарихи учун танлашларини таъкидлади. Хўш, акциядорлик жамияти яна қандай давлат харидларини олган?\nТошкент педиатрия тиббиёт институтининг Нукус филиали клиникаси биноларини қуриш ва реконструкция қилиш\n2020 йил 20 февралдаги пудрат шартномасига мувофиқ, қурилиш ва реконструкция қилиш суммаси 85 млрд сўмни ташкил қилган. Молиялаштириш манбаи – давлат бюджети. Пудратчи сифатида «12-Трест» АЖ, пудратчининг ижрочиси сифатида эса «12-Трест» АЖнинг 65-қурилиш бошқармаси чиқди.\n«12-Трест» АЖнинг 65-ҚБ – бу давлат корхонаси. Устав жамғармаси – 2,8 млн сўм, асосий фаолият тури – тураржой биноларини қуриш. Раҳбарлар – Холов Комил Исомович, Н.Д Толипов.\nТошкентдаги “Ўзбекфильм” АЖ бинолари ва иншоотларини реконструкция қилиш\nБуюртмачи сифатида Тошкент шаҳар ҳокимлигининг “Ягона буюртмачи хизмати” чиққан. 2016 йил 19 сентябрдаги пудрат шартномасига кўра, реконструкция суммаси 92 млрд сўмни ташкил қилган, 2020 йил 7 июлдаги қўшимча келишувда эса ушбу сумма 106,7 млрд сўмгача ошган.\n«12-Трест» АЖнинг ижрочи пудратчиси сифатида ҳам «12-Трест» АЖнинг 65-ҚБ чиққан.\nДават харидлари порталида “Ўзбеккино” Миллий агентлигининг фаолиятини янада такомиллаштириш бўйича биринчи навбатдаги чора-тадбирлар тўғрисидаги масалалар бўйича йиғилишнинг 2016 йил 12 августдаги баённомасини кўриш мумкин. Йиғилиш ўша пайтда бош вазир бўлган Шавкат Мирзиёев раислигида бўлиб ўтган, унда бош пудратчи сифатида 12-Трест белгиланган. Шунингдек йиғилишда бош вазир ўринбосари Ботир Зокиров ҳам қатнашган.\nТошкентнинг Олмазор туманидаги Қорақамиш кўчасида жойлашган “Ғалаба боғи” мажмуи қурилиши\nДавлат харидлари порталининг маълумотларига кўра, мажмуа қурилиши 225 млрд сўмга тушган. Буюртмачи сифатида Тошкент шаҳар ҳокимлигининг “Ягона буюртмачи хизмати” чиққан. Пудратчи – «12-Трест», пудратчининг ижрочиси сифатида «12-Трест» АЖнинг 2-КМК белгиланган. Охирги корхона ҳақида очиқ маълумотларни топиш имкони бўлмади.\n2019 йил 23 августда мамлакат бош вазири Абдулла Арипов раислигида йиғилиш ўтказилди, унда ҳам Ботир Зокиров қатнашди.\nОлмазор туман ҳокимлиги ҳудудида Собир Раҳимов монументини тиклаш ва туташ ҳудудни ободонлаштириш\n2020 йил 3 июндаги пудрат шартномасига қўшимча келишувга мувофиқ шартнома суммаси 1,4 млрд сўмни ташкил қилган. Бунда монументнинг ўзи 2018 йил май ойида тантанали равишда очилган.\nПудратчи сифатида «12-Трест» АЖ, пудратчининг ижрочиси сифатида эса «12-Трест» АЖнинг 2-КМК чиққан.\nДавлат харидлари порталидаги ҳужжатларда бош вазир Абдулла Арипов раислигида ўтган 2019 йил 7 июлдаги йиғилиш баённомаси мавжуд. Йиғилишда Ботир Зокиров ҳам қатнашган.\nТошкентдаги Л.Б.Шастри бюстини реставрация қилиш ҳамда туташ ҳудудни ободонлаштириш ва кўкаламзорлаштириш\n2019 йил 4 ноябрдаги пудрат шартномасига кўра ишлар 1,2 млрд сўмни ташкил қилган. Пудратчининг ижрочиси – «12-Трест» АЖнинг 65-ҚБ.\nБу ерда ҳам ҳужжатларда бош вазир Абдулла Арипов раислиги остида ўтган 2019 йил 7 июлдаги йиғилиш баённомаси мавжуд. Йиғилишда шунингдек Ботир Зокиров ҳам қатнашган.\nТошкентнинг Олмазор туманидаги Сағбон кўчасида жойлашган ҳайкал атрофидаги ҳудудни ободонлаштириш ва кўкаламзорлаштириш\n2019 йил 1 февралдаги пудрат шартномасига кўра ишлар қиймати 785 млн сўмга баҳоланган. «12-Трест» АЖнинг 65-ҚБ пудратчининг ижрочиси сифатида чиққан. Молиялаштириш ишлари Тошкентнинг Сирғали туманидаги “Чоштепа” маҳалла фуқаролари йиғинида жойлашган уйларни сотишдан тушган маблағлар ҳисобидан амалга оширилган.\nҲужжатларда бош вазир Абдулла Арипов раислигида 2019 йил 7 июлда ўтказилган йиғилиш баённомаси мавжуд. Шунингдек йиғилишда яна Ботир Зокиров ҳам қатнашган.\nШу тариқа, давлат харидлари маълумотларига кўра, шартномалар суммаси 420 млрд сўмни ташкил қилган.\nШу йил май ойида Коррупцияга қарши курашиш бўйича агентлик директори Акмал Бурхонов қурилиш вазири Ботир Зокиров ва «12-Трест» қурилиш компанияси билан боғлиқ вазиятда манфаатлар тўқнашуви мавжудлигини тасдиқлаганди.\n«Биз, албатта, «12-Трест» бўйича вазиятни ўрганяпмиз. Дастлабки ўрганиш ишларига кўра, агар адашмасам, тўғридан-тўғри шартномалар асосида тахминан 5 трлн сўмлик қурилиш ишлари амалга оширилган. Афсуски, бу ерда ҳам, кўп ҳолларда, манфаатлар тўқнашувига йўл қўйилган. Бироқ [қонунчиликда манфаатлар тўқнашуви учун] жавобгарлик йўқлиги ҳақидаги масала кўндаланг бўлмоқда», — деганди у.\nШу йил апрель ойида депутат Расул Кушербаев ҳам Ўзбекистон қонунчилигида манфаатлар тўқнашуви учун “ҳозирча жавобгарлик йўқ”лигини билдирди. “Бу нотўғри, аммо уни [жавобгарликни] ҳозир жорий этмоқчимиз. Бу борада ишлаяпмиз” – деди у.\nҚорақалпоғистонда девор қулаши натижасида уч киши ҳалок бўлди


Туркманистонда 1200 чоғли маҳбус авф қилинди\nТуркманистоннинг Туркманбоши шаҳридаги қамоқхона ичи.\nТуркманистонда 1200 га яқин маҳбус амнистия асосида озодликка чиқадиган бўлди.Бу ҳақда Туркманистон расмий оммавий ахборот воситалари хабар тарқатди.\n16 май куни ёйинланмиш амнистия ҳақидаги қарор Конституция куни муносабати билан эълон қилинган. Туркманистонда 18 май куни нишонланадиган Конституция куни арафасида ҳар йили минглаб маҳкум озодликка чиқади. Давлат нашрлари бу одамлар ўз қилмишларидан пушаймон бўлиб, мамлакат президентига тавба хати ёзганидан кейин авф қилинганини хабар қилиб келадилар.\nЎтган ҳафта Туркманистон президенти Қурбонқули Бердимуҳамедов Венада Австрия президенти Ҳайнц Фишер билан учрашган. Бу учрашувда Туркманистондаги инсон ҳуқуқларининг бузилиши билан боғлиқ масалалар ҳам муҳокама қилингани айтилганди.


Замонавий дата-марказ ва янгича темир-бетон танячлар — Уйчи электр таъминот корхонасига пресс-тур\n«Ҳудудий электр тармоқлари» АЖ томонидан Наманган вилоятида аҳолига сифатли электр энергияси етказиб бериш бўйича амалга оширилаётган ишлар билан таништириш мақсадида пресс-тур ташкил этилди.\nПресс-тур давомида ОАВ вакиллари ҳамда блогерлар Уйчи туман электр таъминоти корхонаси фаолияти, туманда АСКУЭ тизимининг жорий этилгани ва дата-марказ билан танишди.\nТашкил этилган дата-марказ туманда истеъмол ҳолати, қайси трансформатор пункти ортиқча юклама билан ишлаётгани, қайси абонент қарздор ва қайси абонент икки-уч кундан бери ўчиқ турган ҳолатларини кўриб туриш имконини беради. Бу эса тизимда инсон омилини камайтириш, соҳани рақамлаштириш учун амалга оширилган ишлардан биридир.\n“Наманган ҲЭТК” АЖ бош директори Жаҳонгир Ризаевнинг сўзларига кўра, вилоятда мавжуд жами 593 597 та истеъмолчига АСКУЭ тизимига мос электр ҳисоблагичлар ўрнатилган ҳамда 580 226 тадан зиёд ҳисоблагични биллинг дастурига улаш ишлари амалга оширилган. Унинг айтишича, барча туманларда дата-марказлар ташкил этилган ва у марказлар биллинг тизимига уланган истеъмолчиларни кузатиб бориш имкониятига эга.\nТуман электр таъминоти корхонасига ташрифдан сўнг тумандаги оғир ҳудуд деб баҳоланган Қувурбоши маҳалласида янги тармоқ тортиш ва янги трансформатор пункти ўрнатиш ишларига гувоҳ бўлдик.\nЯнгича темир-бетон таянчлар\nҚувурбоши маҳалласида Республикада илк бор 7,5 метрли темир-бетон таянчлар ўрнатилмоқда. Паст кучланишли тармоқларда СИП кабелларининг қўлланиши сабабли таянч бўйи қисқартирилган.\nАвваллари паст кучланишли тармоқ очиқ сим орқали олиб кетилган ва уларда таянч баландлиги 9 метрни ташкил этган.\n“Наманган ҲЭТК” АЖ томонидан ишлаб чиқарилган ва амалиётга киритилаётган ушбу таянчнинг афзалликлари, биринчидан, хомашё тежалса, иккинчидан таянчда ишловчи ходимнинг хавфсизроқ ва тезроқ ишлашига имконият яратади.


Ўзбекистон ва ЕИ инвестиция ва савдо кенгаши ҳаракатга келади | Uzbekistan Today\nБош саҳифа / Бизнес ва инновация / Ўзбекистон ва ЕИ инвестиция ва савдо кенгаши ҳарак...\nЎзбекистон ва ЕИ инвестиция ва савдо кенгаши ҳаракатга келади\n2016 йилнинг биринчи ярмида Европа Иттифоқи–Ўзбекистон инвестициялар ва савдо кенгаши йиғилиши бўлиб ўтади, деб хабар берди ЕИнинг Ўзбекистондаги делегацияси раҳбари Юрий Штерк.\nШтеркнинг сўзларига кўра, барча жиҳатларни уйғунлаштириш жараёнидан тахминан икки йил ўтди. Музокаралар давомида асосан шунга ўхшаш кенгашни ишга тушириш учун муайян тартибга солиш платформасини яратиш муҳокама қилинди. Иккинчидан, масалаларнинг аниқ шакли ўрганиб чиқилди.\n«Буларнинг ҳаммаси икки томонлама музокаралар мавзуси бўлган баъзи масалалар бўйича келишувга эришишни етарлича чуқур ишлаб чиқишни талаб этди. Умуман олганда кўплаб масалалар бўйича аллақачон келишувга эришилган, шунинг учун биринчи ярим йилликда кенгашнинг биринчи йиғилишини чақиришни бошлашимиз мумкин», – дейди Штерк.\n«Асосий ғоя шундаки, қўшма лойиҳалардан манфаатдор бўлган хусусий секторни жалб қилишдир», – деб таъкидлади у.\nЯкунда, ЕИ делегацияси раҳбари таъкидлаганидек, томонлар кераксиз бюрократиядан холи бўлган максимал даражада соддалашган платформа яратиш керак деган фикрга келишди. Чунки соф амалий режада ишлаш ва бошқаришни амалга ошириш мақсадида шундай қилиниши лозим».\n«Муайян муаммоли масалаларни муҳокама қилиш мумкин бўлган ғоянинг етарлича эгилувчан шаклини яратиш, Ўзбекистон бизнес муҳитини яхшилаш учун хизмат қилади ва ЕИ ҳамкорлари билан максимал прагматик тўсиқларни самарали бартараф этади», – деб қайд этиб ўтди у.\nШундай қилиб томонлар Ҳамкорлик кенгаши ва бошқалар каби «оғир» структуралар имкониятларни истисно қилган ҳолда кенгаш вазифаларини кўпайтиради деган хулосага келишди.\n2014 йил якунларига кўра, ЕИ Ўзбекистоннинг энг йирик савдо ҳамкорларининг учинчиси бўлди. ЕИ ва Ўзбекистон ўртасидаги товар айланмаси 2014 йилда 1,8 миллиард еврони ташкил этди.\nЕИнинг Марказий Осиё ҳудудига ажратилган беғараз грант кўмакларининг умумий миқдори 2007–2013 йилларда 750 миллион еврони ташкил этди, 2014–2020 йилларда бўлса, 1 милллиард евродан кўп маблағни ташкил этиши кўзда тутилган.


22 октябр куни корейс тили бўйича 54 халқаро ТОПИК имтиҳони ўтказишини эълон қилди. - Tafsilot.uz\n24-июнь 2017, 01:36\nКорея Республикасининг Тошкентдаги Таълим маркази 22 октябр куни корейс тили бўйича 54 халқаро ТОПИК имтиҳони ўтказишини эълон қилди.\nИмтиҳонни ўтказишдан мақсад: Мазкур тест синовлари – С-ТОПИК барча хоҳловчилар учун корейс тили бўйича билим даражасини аниқлашга ёрдам беради. Тест синовлари натижалари Корея Республикасида таълим олиш учун грантларга ҳужжат топшириш имкониятини беради.\nИмтиҳон даражаси ва ўтказиш вақти:\nТОПИК Ⅰ 9:40~11:20 (100 мин), 1, 2 даража – Эшитиш, тушуниш, хулоса чиқариш ва маиший суҳбатда мураккаб бўлмаган ибораларни тушуниш қобилияти.\nТОПИК Ⅱ 12:50~14:40 1 тур (110 мин), 15:10~16:20 2 тур (70 мин), 3, 4, 5, 6- даража – Тушуниш ҳамда иқтисодий, ижтимоий лексикадан фойдаланган ҳолда хулосалар чиқариш қобилияти. Тақриз, қўлланма, маълумотномалар, газета мақолаларини ўқиш, тушуниш ва ёзиш қобилияти.\nҲужжатларни топшириш муддатлари, жойлари ва ҳудудлари:\nИнтернет регистрация муддатлари: Тошкент – 2017 йил 7 июльдан 17 июльгача. ТОПИК Ⅰ 850 киши, ТОПИК Ⅱ 850 киши. Имтиҳон рақамини олиш муддатлари: Корея Республикаси Таълим марказида 26 июльдан 4 августгача соат 9:00 дан 18:00 гача (тушлик 12:00 дан 13:30 гача).\nИнтернет регистрация муддатлари: Самарқанд – 2017 йил 7 июльдан 17 июльгача. ТОПИК Ⅰ 180 киши, ТОПИК Ⅱ 180 киши. Имтиҳон рақамини олиш муддатлари: Самарқанд чет тиллар институтида 26 июльдан 4 августгача соат 9:00 дан 18:00 гача (тушлик 12:00 дан 13:30 гача).\nИнтернет регистрация муддатлари: Урганч – 2017 йил 7 июльдан 17 июльгача. ТОПИК Ⅰ 130 киши, ТОПИК Ⅱ 130 киши. Имтиҳон рақамини олиш муддатлари: Урганч давлат университетида 19 июльдан 25 июльгача 9:00 дан 18:00 гача (тушлик 12:00 дан 13:30 гача).\nИнтернет регистрация муддатлари: Фарғона – 2017 йил 7 июльдан 17 июльгача. ТОПИК Ⅰ 330 киши, ТОПИК Ⅱ 330 киши. Имтиҳон рақамини олиш муддатлари: Фарғона давлат университетида 19 июльдан 25 июльгача 9:00 дан 18:00 гача (тушлик 12:00 дан 13:30 гача).\nИмтиҳон рақамини олиш жойи – Корея Республикаси ҳузуридаги Таълим маркази, Тошкент.\nИнтернетда рўйхатдан ўтгандан сўнг тўловни амалга ошириш ва имтиҳон рақамини олиш шарт.\nИнтернет регистрациясисиз имтиҳон рақамини олиб бўлмайди.\nЎринлар сони чекланган, энг кўп талабгор тўпланиши билан ҳаттоки 17 июль келмаган бўлса ҳам интернет регистрация тўхтатилади.\nТОПИК учун рўйхатдан ўтиш бўйича қўлланма:\n1. Корея Республикаси Таълим маркази сайтига (www.tashkec.uz) кириш ва «Регистрация на ТОПИК» бўлимини танлаш\n2. Барча бандларни паспорт маълумотлари бўйича тўлдириб чиқиш.\n※ «Изображение» бўлимига расмни юклаш ва сақлаш тугмасини босиш (фото ҳажми – 3×4 см, сўнгги уч ойда туширилган бўлиши керак)\n3. Маълумотлар сақланганидан сўнг экранда тўлдирилган анкета ва квитанция пайдо бўлади. Уларни текшириб кўриб, чоп этиш керак. Хато аниқланган тақдирда «Редактироват» тугмасини босиб, таҳрирлаш лозим.\n4. Имтиҳон рақамини ўз вақтида олиш учун мазкур анкета, квитанция ва паспорт ксерокопия нусхасини Корея Республикасининг Тошкентдаги Таълим марказига тақдим этиш лозим. Бу ерда масъул шахс индивидуал имтиҳон рақамини тақдим этади.\nИмтиҳон пулли асосда ўтказилади.\nДиққат!!! 6 даражани олган Ўзбекистон фуқароларига стипендия бериш режалаштирилмоқда.\nҚўшимча маълумотларни (+99871) 291 81-83(82) (ички рақам:119) рақами орқали олиш мумкин.\nҚозоғистондаги автобус ағдарилиши оқибатида беш ўзбекистонлик касалхонага ётқизилган


Нетаньяху Москвада Путин билан Сурияга қурол-аслаҳа етказиб бериш масаласини муҳокама қилади\n19:01 / 16.09.2015\nИсроил бош вазири Биньямин Нетаньяху 21 сентябрда Москвага Россия президенти Владимир Путин билан музокара ўтказгани ташриф буюради. Музокаралар мавзуси россиялик ҳарбийларнинг Суриядаги тайёргарликлари бўлиши керак, деб хабар бермоқда Исроилдаги ҳукумат доираларидаги манбага иқтибос келтирган ҳолда Reuters ахборот агентлиги.\n“Бош вазир Сурияга замонавий қурол-аслаҳаларнинг келтирилиши билан Исроилга солинадиган таҳдидлар ҳамда бундай қурол-аслаҳаларнинг Ҳизбуллоҳ ва бошқа террорчилик гуруҳларига берилиши ҳақида суҳбатлашади”, деб айтди манба. Учрашув бўлиб ўтишини Путин матбуот котиби Дмитрий Песков ҳам тасдиқлади.\nReuters’нинг маълум қилишича, Пентагонда 14 сентябрда Россия Суриянинг Латакия шаҳридаги аэродромга ҳарбийлар ва қурол-аслаҳа етказаётгани ҳақида гапирилди. Бундан аввалроқ агентлик юқори лавозимли манбаларга иқтибос келтирган ҳолда Латакиядаги аэродром ҳудудида 7 та Т-90 танки ҳамроҳлигидаги Россия артиллерияси қайд қилинганини маълум қилган эди. Суриянинг Россиядаги элчиси бу маълумотни инкор этган.


Samsung энг арзон 5G-смартфони – Galaxy A42 5G моделини намойиш этди! - Terabayt.Uz\nSamsung энг арзон 5G-смартфони – Galaxy A42 5G моделини намойиш этди!\nЖанубий кореялик техногигант Galaxy A42 русумли ҳамёнбоп 5G-смартфони тайёрлагани июндаёқ маълум бўлган эди. Ниҳоят, Samsung унинг расмий намойишини ўтказди, лекин уям тўлиқ тақдимот бўлгани йўқ – фақат айрим хусусиятлари ва расмларини эълон қилди.\nЎҚИНГ: Samsung энг арзон 5G-смартфонини Geekbench’да текшириб кўрди\nШундай қилиб, Samsung Galaxy A42 5G модели учун бешинчи авлод уяли алоқа тармоғини қўлловчи Snapdragon 690 процессори танланган. Унинг экрани Super AMOLED матрицали бўлиб, диагоналига 6,6 дюйм келади.\nДисплейнинг томчисимон кемтигига жойланган селфи-камеранинг ҳам, квадрат блокдаги квадрокамера модулларининг ҳам резолюцияси ҳозирча маълум қилинмаган. Олдин сизиб чиққан маълумотларга кўра, бош камера жамланмасида 48 мегапикселлик асосий датчик ва 5 мегапикселлик чуқурлик сенсори бўлади.\nЎҚИНГ: Янги рекордчи – Galaxy M51 хусусиятлари тасдиқланиб, аллақачон ўзи дўконга ҳам чиқди!\nGalaxy A42 5G моделида яна 5000 мА/соатлик батарея бўлишини, унинг тезкор хотираси 4, доимий хотираси эса 64 ёки 128 гигабайтлик эканлигини ҳам айтишмоқда.\nSamsung бу моделини яқин орада сотувга чиқаришга ваъда берган, унинг нархи ва барча техник хусусиятлари ҳам ўшанда маълум бўлади. Барчасидан биринчилар қаторида бохабар бўлиш учун янгиликларни Terabayt.uz билан бирга кузатишда давом этинг.\nЎҚИНГ: Арзонлаштирилган флагман – Galaxy S20 FE икки хил версияда Samsung сайтига чиқди (+расмий сурат)\n#Samsung #андроид смартфон #янги технологиялар # 5G смартфон #5G-смартфони #Samsung Galaxy A42


Лефлокс инфузия учун эритма – medu.uz – Дорилар ҳақида маълумотлар ўзбек тилида\nЛефлокс инфузия учун эритма\nHome Йўриқномалар Лефлокс инфузия учун эритма\nПрепаратнинг савдо номи: Лефлокс®\nфаол модда: левофлоксацин гемигидрати (500 мг левофлоксацинга эквивалент);\nёрдамчи моддалар: натрий хлориди, хлорид кислотаси, натрий гидроксиди, инъекция учун сув.\nЛевофлоксацин фторхинолонлар гуруҳига мансуб синтетик антибактериал воситадир.\nЛевофлоксацин фторхинолонлар гуруҳининг антибактериал воситаси сифатида ДНК-гираза комплексига ва топоизомераза IV га таъсир этади.\nЛевофлоксациннинг бактериал фаоллик даражаси қон зардобидаги максимал концентрацияси (Сmax) ва AUC ва минимал ингибиция қилувчи концентрацияси (МИК) орасидаги ўзаро нисбатга боғлиқ.\nЛевофлоксациннинг резистентлиги топоизомераза II тури, ДНК-гираза ва топоизомераза IV нинг босқичма-босқич мутацияси жараёнида юзага келади. Pseudomonas aeroginosa нинг баъзи штаммалари левофлоксацин билан даволаш жараёнида, шу синфга мансуб бошқа дори воситаларини қўлланганидагидек, нисбатан тезда чидамлиликни намоён қилади. Левофлоксацин ва бошқа фторхинолонлар орасида кесишган чидамлилик мавжуд. Таъсир механизми туфайли, одатда левофлоксацин ва бошқа синфга мансуб антибактериал воситалар орасида кесишган чидамлилик мавжуд эмас.\nПрепарат микробларга қарши кенг таъсир доирасига эга, жумладан, левофлоксацинга сезгир граммусбат аэроб микроорганизмлар: Bacillus anthracis, Staphylococcus aureus methicillin.susceptible, Staphylococcus saprophyticus, Streptococci, group C and G, Streptococcus agalactiae, Streptococcus pneumonia, Streptococcus pyogenes. Левофлоксацин грамманфий аэроб микроорганизмлар: Eikenella corrodens, Haemophilus influenza, Haemophilus para-influenzae, Klebsiella oxytoca, Moraxella catarrhalis, Pasteurella multocida, Proteus vulgaris, Providencia rettgeri га нисбатан фаол.\nПрепарат шунингдек анаэроб микроорганизмлар штаммлари, шу жумладан Peptostreptococcus.томонидан чақирилган инфекцион касалликларда ҳам самаралидир. Шунингдек препаратни Chlamydia psittaci, Chlamydia pneumoniae, Legionella pneumophila, Chlamydia trachomatis, Mycoplasma hominis, Mycoplasma pneumoniae, Ureaplasma urealyticum томонидан чақирилган инфекцияларда ҳам қўллаш мақсадга мувофиқдир.\nЛевофлоксациннинг фармакокинетикаси тўғри чизиқли характерга эга. 500 мг дозада бир марта вена ичига (60 минут давомидаги инфузия) юборилганидан кейин Cmax 6,2±\n1,0 мкг/мл ни ташкил қилади. Плазмадаги доимий концентрациясига суткада 500 мг юборилганида 48 соатдан кейин эришилади ва у 6,4±0,8 мг/мл ни ташкил қилади.\n500 ва 750 мг дозаларда бир марта ва кўп марта юборилганидан кейин ўртача тақсимланиши ҳажми 74-112 л ни ташкил қилади. Организмнинг аъзолари ва тўқималарида кенг тақсимланади, ўпкага (ўпкадаги концентрацияси плазмадагига нисбатан 2-5 марта юқори), бронхларнинг шиллиқ қаватига ва болғамга, сийдик-жинсий тизими аъзоларига, орқа-мия суюқлигига яхши киради. 24-38% плазма оқсиллари билан (асосан альбуминлар билан) боғланади. Плазма ва сийдикда стереокимёвий жиҳатдан барқарор, ўзининг энантиомери, D-оксифлоксацинга айланмайди. Организмда амалда метаболизмга учрамайди. Тахминан 5% сийдикда бироз фармакологик фаолликка эга бўлган метаболитлари (десметил, азот оксиди) кўринишида аниқланади. Асосан буйраклар орқали ўзгармаган ҳолда сийдик билан – дозанинг 87% 48 соат давомида ва оз қисми аҳлат билан – 4% дан ками 72 соат давомида чиқарилади.\nЛевофлоксациннинг фармакокинетикаси беморнинг жинси ва ёшига боғлиқ эмас. Кекса одамларда (66 дан 80 ёшгача бўлган ёшда) Т1/2 бироз – 7,6 соатгача узаяди, аммо бунда дозани тўғрилаш талаб қилинмайди. Буйраклар фаолиятини бузилиши (креатинин клиренси минутига 50 мл дан кам) бўлган беморларда кумулятив самарасидан сақланиш учун дозани тўғрилаш талаб қилинади. Гемодиализ ва узоқ муддатли амбулатор перитонеал диализ левофлоксацинни организмдан чиқармайди, демак уларни ўтказишда қўшимча дозаларни юбориш талаб қилинмайди. Жигар фаолиятининг бузилиши бўлган беморларда левофлоксациннинг фармакокинетикасида ўзгаришлар кузатилмаслиги туфайли унинг жигардаги метаболизми ахамиятга эга эмас.\nПрепарат катталарда қуйидаги инфекциялари даволашда қўлланилади.\nтери ва юмшоқ тўқималарнинг мураккаб инфекциялари.\nБу инфекцияларни даволаш Лефлоксни, ушбу инфекцияларни бошланғич даволаш учун одатда тавсия қилинган антибактериал воситаларни қўллаш мақсадга мувофиқ бўлмаган ҳолларда ишлатиш керак.\nпиелонефрит ва сийдик чиқариш йўлларининг асоратланган инфекциялари;\nсурункали бактериал простатит;\nантракознинг ўпка шакли: контакдан кейинги профилактика ва радикал даволаш учун қўлланилади.\nСептицемия/бактеремия холатларида (юкорида курсатилган курсатмалар билан боглик булган).\nПрепарат вена ичига секин, кунига 1 ёки 2 марта юборилади. Дозалаш инфекциянинг тури ва кечиш оғирлигига ва тахмин қилинган қўзғатувчининг сезгирлигига боғлиқ.\nБуйрак фаолияти нормал, креатинин клиренси минутига 50 мл дан ортиқ бўлган, катталарни даволаш учун одатда препарат қуйидаги дозаларда қўллашга тавсия этилади:\nКасалхонадан ташқари пневмонияда вена ичига 500 мг дан кунига 1-2 марта 7-14 кун давомида: пиелонефритда 500 мг дан кунига 1 марта 7-10 кун давомида: сийдик чиқариш йўлларининг асоратланган инфекцияларида, шу жумладан пиелонефрит – 500 мг дан кунига 1 марта 7-14 кун давомида; сурункали бактериал простатида 500 мг дан кунига 1 марта 28 кун давомида; тери ва юмшоқ тўқималарнинг инфекциясида 500 мг дан кунига 1-2 марта 7-14 кун давомида; антракознинг ўпка шаклида кунига 500 мг дан 8 ҳафта давомида; септицемия/бактеремияда 500 мг дан кунига 1-2 марта 10-14 кун давомида; интраабдоминал инфекцияларда 500 мг дан кунига 1 марта 7-14 кун давомида ( анаэроб флорага таъсир этувчи антибактериал дори-воситалар билан биргаликда) қўлланилади.\nКатталарга сийдик тизимининг асоратланган инфекцияларида, шу жумладан, пиелонефритда препарат 500 мг дан кунига 1 марта юборилади. Буйрак фаолияти пасайган (креатинин клиренси >50 мл/мин) беморларда дозага қуйидаги тузатишлар киритилиши талаб қилинади: кретинин клиренси кўрсаткичлари минутига 20 дан 50 мл гача бўлганида 250 мг фаол модда юборииш тавсия этилади, шундан сўнг, 125 мг фаол моддани 12-24 соатда 1 марта юборишга ўтилади.\nсептицемияда/бактеририемияда: левофлоксацинни 500 мг дан кунига 1-2 марта буюрилади.\nинтра-абдоминал инфекцияда: левофлоксацинни 500 мг дан кунига 1 марта (анаэроб флорага таъсир этувчи антибактериал препаратлар билан мажмуада) буюрилади.\nИнфекцияларнинг оғир шаклларида фаол моддани биринчи дозани 500 мг оширилади, шундан сўнг 250 мг фаол моддани 12-24 соатда 1 марта юборишга ўтилади.\nКреатинин клиренси минутига 19 мл дан кам бўлган ҳолатларда 250 мг фаол моддани буюриш тавсия қилинади, шундан сўнг эса 125 мг фаол моддани 48 соатда 1 мартадан юборишга ўтилади. Инфекциянинг оғир шаклларида биринчи доза 500 мг гача оширилади, кейин 125 мг фаол моддани 12-24 соатда 1 марта юборишга ўтилади. Агар Лефлокс препарати билан бошқа парентерал препаратларини бир вақтда юбориш зарурати туғилганда, уларни хар ҳил веналарга юбориш керак. Флакон очилгандан кейин, препаратнинг қолдиқлари утилизация қилиниши керак. Жигар фаолияти бузилган пациентлар дозага тузатиш киритишга мухтож эмаслар. Буйрак фаолияти нормал бўлган кекса ёшдаги беморлар препаратни стандарт дозаларда қабул қиладилар.\nБолалар ва ўсмирларда қўллаш мумкин эмас.\nАллергик реакциялар: баъзида – қичишиш ва терини қизариши; кам ҳолларда – анафилактик ва анафилактоид реакциялар (эшакеми, юзни шиши каби симптомлари билан намоён бўлувчи реакциялар); жуда кам ҳолларда – қон босимини тўсатдан тушиб кетиши ва шок; айрим ҳолларда Стивенс-Джонсон синдроми, токсик эпидермал некролиз (Лайелл синдроми) ва экссудатив кўпшаклли эритема.\nМаҳаллий реакциялар: вена ичига юборилганда юбориш жойида оғриқ ва яллиғланиш, белда ва кўкракда оғриқ, кучли терлаш;\nНерв тизими томонидан: баъзида – бош оғриши, бош айланиши, чарчоқ, таъм сезишни бузилиши; кам ҳолларда – қўл панжасида парестезия, қалтираш, безовталик, қўрқув ҳолати, тиришиш хуружлари ва эс-хушни чалкашиши; жуда кам ҳолларда – кўриш ва эшитишни бузилишлари, таъм билишни ва ҳид сезишни бузилишлари, тактил сезувчанликни пасайиши, диққатни жамлашни бузилишлари, галлюцинация ва депрессия типидаги рухий реакциялар, координация бузилишлари (шу жумладан юрганда).\nОвқат ҳазм қилиш тизими томонидан: тез-тез – кўнгил айниши, диарея, баъзида – иштаҳани йўқолиши, қусиш, қоринда оғриқ, овқат хазм қилишни бузилишлари; кам ҳолларда – оғизни қуриши, меъда-ичакдан қон кетишлари, қон зардобида билирубин миқдорини ортиши; жуда кам ҳолларда – қон аралаш диарея (жуда кам ҳолатларда бу ичак яллиғланиши ёки псевдомембраноз колит белгиси бўлиши мумкин), жигар фаолиятини бузилиши (гепатит, холелитиаз).\nҚон яратиш аъзолари тизими томонидан: баъзида-эозинофилия, лейкопения; кам ҳолларда – нейтропения, тромбоцитопения (қон қуйилишлари ва қон кетишларига мойиллик); жуда кам ҳолларда – яққол агранулоцитоз (тана ҳароратини турғун ёки қайталанувчи кўтарилиши, бодомсимон безларининг яллиғланиши ва аҳволнинг турғун ёмонлашуви билан кечади); алоҳида ҳолатларда – гемолитик анемия, панцитопения.\nЮрак-қон томир тизими томонидан: кам ҳолларда – тахикардия, импотенция ва гипертензия; жуда кам ҳолларда – кардиограммада QT интервалининг узайиши, қон-томир коллапси, юрак қоринчаларини липиллаши ва ҳилпиллаши.\nСуяк-мушак тизими томонидан: кам ҳолларда – пайларни шикастланиши (шу жумладан тендинит), бўғим ва мушакларда оғриқ; жуда кам ҳолларда – ахилл пайини узилиши (икки томонлама характерга эга бўлиши мумкин ва даволаш бошланганидан кейин 48 соат давомида намоён бўлиши мумкин) мушакни кучсизлиги (миастенияли беморларда алоҳида аҳамиятга эга); айрим ҳолларда – рабдомиолиз.\nСийдик-таносил тизими томонидан: баъзида – вагинит, жуда кам ҳолларда – ўткир етишмовчиликкача олиб борувчи буйрак фаолиятини бузилиши (масалан аллергик реакциялар оқибатида – интерстициал нефрит).\nЛаборатория кўрсаткичлари: баъзида – АЛТ, АСТ фаоллигини ошиши, қон зардобида креатинин даражасини ошиши; кам ҳолларда – ЛДГни ошиши, глюкоза миқдорининг ошиши.\nлевофлоксацинга ёки препаратнинг таркибига кирувчи хар қандай бошқа компонентга юқори сезувчанлик.\n18 ёшгача бўлган беморларда.\nюрак-қон томирлари касалликлари бўлган беморларда (юрак ишемия касаллиги ёки ўтказилган миокард инфакти, юрак етишмовчилиги ва ўтказувчанликни бузилишлари);\nцереброваскуляр касалликлар ва гипотензияга мойил ҳолатлари бўлган беморларда(сувсизланиш, гиповолемия ва гипотензив препаратларни қабул қилиш) ортостатик гипотензия ривожланиш эхтимоли бўлгани учун;\nтутқаноқ хуружлари бўлган беморлар ёки тиришишлар юз бериши мумкин бўлган касалликлар билан оғриган беморлар;\nгипертермя яъни юз бериши хавфи бўлган, масалан жадал жисмоний юкламаларда, исиб кетганда, антихолинергик препаратлар қабул қилинганда, сувсизланишда (нейролептикларнинг ҳароратни бошқаришни бузилиши хусусияти бор бўлгани учун ) беморларга;\nаспирацион пневмония хавфи юқори бўлган беморларга (қизилўнгач мотор функцияси бўилиши ва аспирация хавфи бўлганида);\nсемириш билан азият чекаётган ва оиласида диабети бор бўлган беморларда эҳтиёткорлик билан қўллаш керак.\nЛевофлоксацинни теофиллин билан фармакокинетик ўзаро таъсири аниқланмаган. Шунга қарамай, хинолонларни теофиллин, ностероид яллиғланишга қарши препаратлар ва тиришиш бўсағасини пасайтирувчи бошқа агентлар билан бирга қўлланганда, тиришиш бўсағаси сезиларли даражада пасайиши мумкин.\nЛевофлоксациннинг концентрацияси организмда фенбуфен бор бўлганида, фақат левофлоксацинни ўзини қўлланганидагидан 13% га юқори бўлган.\nПробеницид ва циметидин левофлоксацин чиқариб юборилишига статистик ишонарли даражада таъсир кўрсатади.\nЛевофлоксациннинг буйрак клиренси, организмда циметидин бўлса, 24% га ва пробенцид бўлса – 34% га пасаяди, чунки иккала препарат ҳам левофлоксацинни буйрак найчалари секрециясини блоклаш хусусиятига эга.\nБуйрак найчалари секрециясига таъсир этувчи пробенцид ва циметидин каби дори воситаларини, айниқса, буйрак етишмовчилиги бор беморларда, левофлоксацин билан бир вақтда қўлланишига эҳтиёткорлик билан ёндошиш керак.\nҚуйидаги дори воситалари: кальций карбонати, дигоксин, глибенкламид, ранитидин билан бир вақтда қўлланиши левофлоксациннинг фармакокинетикасига хеч қандай клиник аҳамиятли таъсир этмайди.\nЦиклоспориннинг Т1/2 левофлоксацин билан бир вақтда қўлланилганда 33% га ошади.\nК витамини антогонистлари (масалан, варфарин) билан бирга қўлланганда коагуляцион тестлари (протромбин вақти/халқаро меъёрлаштирилган нисбат) ошиши ва/ёки оғир бўлиши мумкин бўлган қон кетишлари тўғрисида хабарлар бор.\nБуни ҳисобга олиб К витамин антагонистларини бир вақтда қабул қилаётган беморларда коагуляция кўрсаткичлари назоратини амалга ошириш керак.\nЛевофлоксацинни, бошқа фторхинолонлар каби, QT интервалини узайтириш хусусиятига эга бўлган (масалан IA ва III синфга кирувчи антиаритмик препаратлар, трициклик антидепресантлар ва макролидлар) дори воситаларини қабул қилаётган пациентларда эхтиёткорлик билан қўллаш керак. “Махсус кўрсатмалар” га қаранг (Q-T интервални узайиши).\nЛефлокс қуйидаги инфузион эритмалар билан мутаносиб: 0,9% ли натрий хлориди эритмаси, 5% декстроза эритмаси, калий хлориди + кальций хлориди + натрий хлориди эритмаси, парентерал озиқлантириш учун қўлланиладиган мажмуавий эритмалар (аминокислоталар, углеводлар, электролитлар).\nВена ичига юбориладиган Лефлоксни гепарин натрий билан ёки ишқорий реакцияли эритмалар (масалан, натрий бикарбонати) билан аралаштириш мумкин эмас.\nПневмококклар томонидан чақирилган оғир пневмонияда Лефлокснинг даволовчи самараси етарли бўлмаслиги мумкин.\n500 мг (100 мл инфузион эритма) нинг вена ичига инфузияси давомийлиги камида 60 минутни ташкил этиши керак.\nБаъзи пайтларда инфузия пайтида юрак уриб кетиши ҳисси; артериал босимни транзитор пасайиши кузатилиши мумкин. Артериал босим яққол пасайганида инфузия зудлик билан тўхтатилади.\nДаволаниш пайтида тери қопламалари шикастланиши (фотосенсибилизация) га йўл қўймаслик учун қуёш нури ва сунъий ультрабинафша нурланишдан сақланиш керак.\nТендинит, псевдомембраноз колит, аллергик реакциялар белгилари пайдо бўлганда левофлоксацин дарҳол бекор қилинади.\nШуни ҳисобга олиш керакки, анамнезида бош мия шикастланиши бўлган беморларда (инсульт, оғир травма) тиришишлар ривожланиши мумкин, глюкоза-6-фосфатдегидрогеназа етишмовчилигида – гемолизни ривожланиш хавфи борлигини назарда тутиш керак.\nЛевофлоксацин асосан буйрак орқали экскреция қилингани туфайли, буйрак фаолиятини бузилиши бўлган беморларда, буйрак фаолиятини мажбурий назорати ва дозалаш тартибига тузатиш киритиш керак.\nФторхинолонлар, шу жумладан левофлоксацин қабул қилаётган беморларда QT интервалини узайишининг жуда кам ҳоллари тўғрисида хабар берилган. Фторхинолонлар, шу жумладан, левофлоксацинни қўллаётганда QT интервалини узайишига олиб келиши маълум хавф омилига эга бўлган беморлар: кекса ёшдаги беморлар, электролит балансини бузилиши (гипокалемия, гипомагнемия); QT интервалини туғма узайиши синдроми; юрак касалликлари (юрак етишмовчилиги, миокард инфакрти, брадикардия); QT интервалини узайтириш хусусиятига эга дори воситаларини бир вақтда қабул қилаётган беморларда эҳтиёткорликка амал қилиш керак.\nФторхинолонлар, шу жумладан левофлоксацин қабул қилаётган беморларда, бошланиши тез бўлиши мумкин бўлган сенсор ва сенсор – мотор симптомлари пайдо бўлса, левофлоксацинни қабул қилиш тўхтатилиши керак. Бу орқага қайтариб бўлмайдиган ўзгаришлар ривожланиши хавфини минималлаштиради.\nДаволаниш давомида диққатни жамлаш ва психомотор реакциялар тезлигини талаб қиладиган автомобилни бошқариш ва потенциал хавфли иш турлари билан шуғулланишни тўхтатиш керак.\nЛефлокс препаратининг дозасини ошириб юборилишининг энг асосий олдиндан айтиш мумкин бўлган симптомлари – марказий нерв тизимига таалуқлидир (бош айланиши, эс-хушни бузилишлари ва тиришиш хуружлари). Даволовчи дозадан ортиқ миқдорда қўлланганида QT интервалини узайиши кузатилган. Доза ошириб юборилганда беморни синчиклаб кузатиш зарур, шу жумладан ЭКГ ўтказиш керак. Даволаш симптоматик.\nГемодиализ, шу жумладан перитонеал диализ левофлоксацинни организмдан чиқариб юбориш учун самарасиз. Махсус антидотлари йўқ.\n“Лефлокс®” 500 мг/100 мл, инфузия учун эритма.\nҚопқоқ-фиксатор олингандан кейин 3 соат давомида ишлатилсин.\nЛефлокс Қобиқ билан қопланган таблеткалар28.03.2018Кейингиси


Африка ва Марказий Осиё давлатларидаги саҳро чигирткаси мамлакатимиз ҳудудига қанча зарар етказди? | AGRO-OLAM.UZ\nБош саҳифа Янгиликлар Африка ва Марказий Осиё давлатларидаги саҳро чигирткаси мамлакатимиз ҳудудига қанча зарар етказди?\nАфрика ва Марказий Осиё давлатларидаги саҳро чигирткаси мамлакатимиз ҳудудига қанча зарар етказди?\nҚишлоқ хўжалиги вазирлиги бу ҳақда маълумот берди.\nВазирлик матбуот хизмати хабарига кўра, 2020 йилда республика бўйича зарарли чигирткаларни 597,9 минг гектарда тарқалиши ва кимёвий ишлов ўтказилиши башорат қилинган. Бу борадаги кураш тадбирлари бўйича дастурлар ишлаб чиқилиб, жойларга етказилган.\nҚайд этиш керакки, юртимизнинг ҳар бир вилоятида зарарли чигирткаларга қарши кураш хизматлари мавжуд. Кураш тадбирларини муваффақиятли ўтказиш бўйича техника, ёқилғи мойлаш материаллари ва кимёвий воситалар заҳираси тўлиқ яратилган. Бунинг учун 152 та трактор ОВХ пуркагичлари, 301 та моторли қўл пуркагичлари, 35 та автомашинага ўрнатилган УМО пуркагичлари, 7 та мотодельтаплан, 1 та газ-66-01 ўрнатилган FM-40 пуркагичи, 2 та трициклга ўрнатилган шлангли пуркагич, 55 та водовоз ва 653 нафар ишчи жалб этилган.


«Новая газета» таҳририятига тирик қўйларни ташлаб кетишди\n«Новая газета» таҳририятига тирик қўйларни ташлаб...\n30.10.2018 14:03 0 85\nФото: Надежда Прусенкова, «Новая газета»\n«Новая газета» таҳририяти жойлашган бино олдига тирик қўйлар солинган учта қафас қолдириб кетилди. Жониворларнинг суратини нашрнинг матбуот котиби Надежда Прусенкова «Facebook»даги саҳифасига жойлаштирди.\nҚўйларни ким келтиргани номаълум. Қўйларга «Матбуот» ёрлиғи бор нимча кийдирилган...\nОктябрь ойида ҳам шунга ўхшаш воқеа бўлган, фақат унда дафн гулчамбари ва сўйилган қўйнинг боши қолдириб кетилган — журналист Денис Коротковга таҳдид қилинганди.\nЭслатиб ўтамиз, «Новая газета» ижтимоий-сиёсий нашр бўлиб, 1993 йилнинг 1 апрелидан чиқа бошлаган. Таҳририяти Москва шаҳрида жойлашган.\nновая газета қўйлар


Япониялик журналистлар воҳамизда – Сурхон тонги\nБош саҳифа / Жамият / Япониялик журналистлар воҳамизда\nДекабр 1, 2019\tЖамият Изоҳ қолдириш 511 Кўрилди\nЯпониялик журналистлар Сурхондарё вилоятидаги ижодий сафарини Термиз туманидаги Султон Саодат меъморий мажмуаси ва Қирққиз тарихий обидаси билан танишишдан бошлади.\nЖарқўрғон туманидаги осмонўпар минора ва минтақамизда ягона Термиз археология музейи ижодий гуруҳда бой таассурот уйғотди.\nФаёзтепа эрамизнинг I-VII асрларида буддавийлик монастри вазифасини ўтаган. Бу жойдан топилган ёзув намуналарига кўра, диний марказ “Haya-Vihara” яъни “Отлилар монастри“, деб аталган. Археологик ёдгорликдан оқтош ва ганчдан ишланган будда ва ботҳисатва ҳайкаллари, деворий суратлар, қадимги ёзувлар, Кушон подшолари номидан зарб этилган танга, ҳунармандлик буюмлари ва бошқа асори-атиқалар топилган.\nҚоратепага эрамизнинг I аср ўртасида асос солинган. Мажмуа бундан 91 йил илгари аниқланган. 58 йилдан буён бу ердаги ер усти ва ғорсимон иншоотларда илмий тадқиқот ишлари олиб борилмоқда. Ўзбек-япон экспедицияси таркибида япониялик машҳур археолог олим Като Кюдзо ноёб топилмаларни излаб топган. Мажмуадан топилган қадимги ёзувларда бу ер “Khadeuka Vixara” яъни, “ҳукмдор монастири“, деб юритилган.\nЎтмишдаги аждодларнинг ҳаёт тарзи, ҳунармандчилик ривожи ва буддавийлик таълимотидан сўйлайдиган ҳар иккала мажмуа ҳақида меҳмонларга атрофлича маълумот берилди.\n— Ўзбекистонда биринчи марта бўлишим, — дейди Япониядаги “Mainchi shinbun” газетаси ходими Маэтани Хироши. — Гўзал ва мафтункор, турли даврларга оид тарихий обидаларга бой юрт экан. Термиз шаҳрида амалга оширилаётган улкан бунёдкорлик ишлари, тинч-осуда турмуш ва тарихи жуда узоқ ўтмишга бориб тақаладиган обидалари билан яқиндан танишдик. Ўзбекистон билан Афғонистонни ажратиб турадиган Амударёни кўрдик. Албатта, бу ердан олган таассуротларимизни газетамиз саҳифаларида кенг ёритиб, ватандошларимизни мафтункор бу юрт билан янада яқинроқ таништирамиз.\nОлдинги Ҳаммаси тиббий маданиятга боғлиқ\nКейинги Сайлов – демократия кўзгуси


Рио-де-Жанейро шаҳридаги дунёга машҳур «Маракана» стадиони зудлик билан касалхонага айлантирилади. У ерга коронавирусга чалинганлар ётқизилади. Бу ҳақида CNN нашрига асосланиб Uff.uz хабар тарқатди. Эслатиб ўтамиз, мазкур стадион «Фламенго» жамоасининг уй стадиони бўлиб, қайта таъмирлангандан кейин 78 минг мухлисни ўз бағрига сиғдира олади. Энди эса, у майдондаги шифохонага ...\nЧет элдаги фуқароларимиз орасида янги турдаги коронавирусга чалинган 1 та ҳолат қайд этилган бўлиб, ушбу бемор ҳозирда Австрияда карантинга олинган, аҳволи яхши ва касалликнинг енгил формаси ташхиси қўйилган. Вазият элчихонамиз доимий назоратида. 23 мартдан эътиборан қўшни давлатлар билан чегара ўтказиш пунктлари ёпилиши муносабати билан Ўзбекистоннинг Қозоғистон ва Қирғизистон билан чегараларида ...\nТошкент шаҳрида жамоат транспортлари қатнови тўхтатилиши муносабати билан Тошкент вилоятидан пойтахтга қатнаб ишловчи фуқароларга ҳамда улар ишлаётган корхона, ташкилот ва муассасаларга транспорт хизматини ташкил этишда “Тошшаҳартрансхизмат” АЖ шартнома асосида хизмат кўрсатади. Йўловчилар хавфсизлиги ҳамда транспорт воситасининг техник ва санитария талаблари асосида хизмат кўрсатишини ...\nМаъмурий жавобгарлик тўғрисидаги кодекснинг 54-моддаси ниқобсиз юрганлик учун жавобгарликни назарда тутувчи қисм билан тўлдирилди. Унга кўра, карантинли ва инсон учун хавфли бўлган бошқа юқумли касалликлар пайдо бўлиши ҳамда тарқалиши шароитида ваколатли органнинг махсус талабларига зид равишда жамоат жойларида ниқобсиз бўлиш БҲМнинг 5 бараваригача (1 млн 115 минг сўм) миқдорда жарима солишга саб ...\nРАСМИЙ БАЁНОТ НАВОИЙ ВИЛОЯТИДА КОРОНАВИРУС БИЛАН ОҒРИГАН БЕМОРЛАР ҚАЙД ЭТИЛМАДИ.\nЖорий йилнинг 25 март куни Пресса.uz телеграм ижтимоий тармоғида “Коронавирус также выявлен в Навоийской, Самаркандской, Кашкадарьинской и Ферганской областях.” сарлавҳаси остида чиқирилган мақола юзасидан Навоий вилояти соғлиқни сақлаш бошқармаси қуйидагиларни маълум қилади. 2020 йил 26 март соат 10:00 гача Навоий вилоятида коронавирус билан оғриган беморлар қайд этилмади. Вилоятда жа ...\nКАРАНТИН ВАҚТИДА ЭНГ ЯХШИ ҲИМОЯ НИМА?\nНавоий давлат педагогика институти жамоаси томонидан янги онлайн танлов “Менинг кутубхонам” лойиҳаси эълон қилинди. Эътиборлиси, ушбу лойиҳада 100 нафардан ортиқ талабалар қатнашмоқда. Улар карантин вақтида энг яхши ҳимоя китоб дея, ўқиган адабиётларининг фотоси ва шарҳини тасвирга олиб ижтимоий тармоқларда жойлаштириб бормоқдалар. Китоб зерикишга асло йўл қўймайдиган ҳақиқий дўстдир. ...


Сурхондарёдаги портлашда жароҳат олганлар бор | Azon.uz - Ахборот-таҳлилий портал\n1468 09:55 07.12.2021\nФавқулодда вазиятлар вазирлиги хабар беришича, бугун тонгги соат 03:57да Денов шаҳри Мустақиллик кўчасида жойлашган 2 қаватли “Инденим” савдо мажмуаси биносида чақнаш содир бўлган. Чақнаш натижасида савдо мажмуаси биноси деворлари қулаб тушган.\nЁнғин-қутқарув бўлинмалари соат 04:02 воқеа жойига етиб бориб, чақнаш натижасида содир бўлган ёнғинни соат 04:25 да ўчирган.\nЧақнаш натижасида 9 нафар фуқаро тан жароҳати олган бўлиб, улар шаҳар шифохонасига ётқизилган.\nМахсус Сурхондарё вилояти Сурхондарё портлаш жароҳатланганлар ёнғин ёнғинлар ИИВ ФВВ\n75 21:50 24.05.2022\n303 21:10 24.05.2022\n462 19:40 24.05.2022